Alamak, Lemak Di Perut Makin Bertambah? Cuba 3 Tip Ini Untuk Hilangkannya!

Lemak di bahagian perut mungkin antara lemak utama yang anda ingin buang. Bagi lelaki, lemak di bahagian perut adalah sangat biasa berlaku. Perut boroi, terutamanya selepas kahwin, telah menyerang ramai orang lelaki, khususnya di Malaysia.

Selain tip-tip lain untuk menghilangkan berat badan, apakah ada tip mudah untuk menghilangkan lemak di bahagian perut?

Ikuti 3 tip di bawah.

1. Anda tidak perlu berhenti mengambil karbohidrat

Bunyinya gila dan tidak masuk akal tapi ada benarnya. Bukan sekadar itu, anda juga perlu menambahkan serat ke dalam diet anda.

Amalkan makanan kaya serat seperti sayur-sayuran dan buah-buahan setiap hari. Serat membantu anda kekal kenyang dalam tempoh yang lebih lama seterusnya mengurangkan keinginan untuk makan banyak.

Ia juga menggalakkan pertumbuhan bakteria baik di dalam usus yang dikaitkan dengan berat badan yang sihat.

2. Makan kacang badam

Kacang badam atau almond bukan sekadar enak, tetapi kaya dengan serat menjadikan ia makanan pilihan ramai orang. Kajian menunjukkan bahawa mereka yang mengamalkan badam setiap hari hilang lebih banyak lemak abdomen berbanding mereka yang tidak mengamalkannya.

3. Angkat berat tiga kali seminggu

Senaman rintangan seperti angkat berat tiga kali seminggu boleh membantu anda membakar banyak lemak di perut atau abdomen. Ini adalah kerana otot yang aktif meningkatkan metabolisme badan.

Namun, jangan tinggalkan rutin senaman ringan anda. Ia adalah penting dalam penurunan berat badan secara am.

Hello Health Group
 tidak menyediakan nasihat perubatan, diagnosis atau rawatan.


Sekolah Montessori? Apa Yang Istimewa Sampai Pengasas Google Pun Sukakannya?

Pernahkah anda dengar mengenai pendekatan Montessori? Jika pernah, pasti anda tahu akan kurikulum Montessori yang menekankan perkembangan anak-anak secara menyeluruh dan bukannya berpandukan peperiksaan semata-mata.

Namun, apakah maksud Montessori dan mengapakah ia lazimnya dikaitkan dengan golongan yang berada?

Jeff Bezos, Pengasas dan Pengerusi Eksekutif Amazon merupakan antara tokoh yang menerima pembelajaran Montessori ketika kecil.

Bukan beliau sahaja, ramai lagi tokoh-tokoh ternama lain seperti Larry Page and Sergey Brin (Pengasas Google) yang datang dari sekolah Montessori.

Jadi, apa sebenarnya rahsia sekolah Montessori sehinggakan mereka mampu melahirkan usahawan ternama? Jika anda ingin tahu lebih lanjut, jom ikuti kupasan kami di bawah.

Untuk mendapatkan lebih banyak info tentang Keibubapaan, sila dapatkannya
di sini.

Apa maksud kurikulum Montessori?

Kurikulum Montessori diperkenalkan oleh Dr. Maria Montessori pada awal tahun 1900.

Kaedah ini mengutamakan keselesaan, kekemasan dan kesederhanaan dalam kelas. Ia berbeza dengan
pembelajaran yang anak-anak kita lalui di sekolah biasa.

Anggaplah Montessori sebagai satu pengalaman hidup yang dapat membantu anak dalam kehidupan pada masa hadapan.

Melalui kaedah ini juga, anak boleh mengembangkan bakat masing-masing
serta memupuk skil
 yang dapat membantu mereka berjaya dalam hidup.

Dr. Montessori percaya bahawa kanak-kanak dapat belajar dengan lebih baik jika mereka bebas memilih apa yang mereka ingin pelajari. Oleh sebab itu, filosofi ini ditekankan di dalam kaedah Montessori sehingga hari ini.

Malah, kurikulum Montessori juga sangat unik dan berbeza dengan sekolah biasa. Perbezaannya ialah:

Mempunyai pelbagai stesen dengan aktiviti berlainan. Murid boleh memilih stesen yang berbeza setiap hari.

Guru bergerak dari stesen ke stesen.

Mempunyai sistem pemarkahan yang berbeza.

Fokus pada pelajar. Kaedah Montessori menekankan perkembangan sosial, emosi, intelek, spiritual serta fizikal murid.

Sama seperti kaedah pembelajaran yang lain, ada ibu bapa atau guru yang mungkin tidak sukakan kaedah ini. Oleh sebab itu, ibu bapa perlulah fikirkan yang terbaik sebelum menghantar anak ke sekolah dengan kurikulum Montessori.

Baca juga:

Sekolah Dah Nak Dibuka Semula? Ini 12 Perkara Ibu Bapa WAJIB Tahu!

Jangan Lepas Tangan! Hanya Kanak-kanak 12 Tahun Keatas Sahaja Sesuai Ke Asrama Sekolah

Kebaikan kaedah Montessori

Sebenarnya, apa yang istimewa mengenai kaedah Montessori ini? Ramai yang memuji-muji sukatan pelajarannya di media sosial.

Tetapi, apa sebenarnya kebaikan kaedah ini? Mari sama-sama ikuti kupasan kami di bawah.

1.
Menekankan pendidikan secara
hands-on

Kelas Montessori amat terkenal dengan kecantikannya. Semua ini dilakukan bersebab.

Menurut Karen Ricks yang menjalankan sebuah sekolah Montessori di Jepun, persekitaran yang cantik amat
penting untuk pembelajaran kanak-kanak.

Bukan itu sahaja, pendekatan Montessori juga membolehkan murid belajar mengikut kemampuan mereka sendiri. Guru juga akan mengajar mengikut rentak murid tersebut supaya dia tidak ketinggalan.

Kanak-kanak juga akan didedahkan dengan pelbagai aktiviti menggunakan bahan-bahan yang dapat merangsang perkembangan mereka.

Anggaplah Montessori sebagai sebuah taman permainan yang besar untuk anak-anak teroka. Pendek kata, mereka boleh bermain sambil belajar di sekolah Montessori yang lengkap dengan pelbagai kemudahan!

2.
Dapat meningkatkan kemahiran sosial mereka

Melalui pendekatan Montessori, pelajar dapat
mengembangkan kemahiran sosial mereka
. Manakan tidak, murid akan dikumpul di dalam satu kumpulan walaupun berbeza usia.

Murid dicampurkan supaya mereka lebih mudah bersosial. Ini merupakan sesuatu yang tidak akan murid alami di sekolah biasa.

Bukan itu sahaja, kanak-kanak selalunya akan mencontohi individu yang lebih berusia daripada mereka.

Oleh sebab itu, murid boleh belajar antara satu sama lain. Secara tidak langsung, murid boleh mengasah kemahiran sosial mereka dan selesa bergaul walaupun berbeza usia.

3.
Kurikulum Montessori mengajar murid lebih berdikari

Murid yang mengikuti pendekatan Montessori selalunya lebih yakin dalam hidup.
Mereka juga lebih berdikari
 dan mampu menguruskan diri sendiri dengan lebih baik.

Di sekolah Montessori, murid boleh belajar apa yang mereka sukai. Jadi mereka lebih berdisiplin, bebas dan lebih yakin ketika melakukan sesuatu keputusan.

Bukan itu sahaja, mereka yang belajar di sekolah Montessori juga didapati dapat belajar lebih pantas daripada biasa.

Dengan bantuan daripada rakan-rakan dan juga guru di sekolah, pelajar dapat
mengekspresikan diri dan jadi lebih kreatif
. Secara tidak langsung, pendekatan ini mengajar mereka menjadi lebih berkeyakinan dan mampu berdikari pada masa hadapan.

Jika anda mempunyai sebarang cerita yang ingin dikongsi bersama ibu yang lain, sertai Komuniti Keibubapaan kami di Hello Doktor. Dapatkan nasihat pakar mengenai cara terbaik untuk memupuk pembelajaran dalam kalangan anak-anak serta bertukar-tukar pendapat dengan ibu lain di sini!

Keburukan kaedah Montessori

Walaupun kurikulum Montessori mempunyai banyak kebaikan, ada juga beberapa kekurangan sistem ini yang perlu difikirkan oleh ibu bapa. Antaranya ialah:

1.
Harganya yang mahal

Disebabkan sekolah Montessori mempunyai fasiliti yang serba lengkap, sukar untuk mereka menawarkan khidmat ini dengan harga yang murah.

Malah, guru juga perlu melalui latihan yang mendalam untuk melayakkan mereka menjadi tenaga pengajar di sekolah Montessori.

Sebab itulah, sekolah Montessori selalunya mengenakan yuran yang mahal.

2.
Tidak dapat diakses oleh semua orang

Montessori juga mungkin tidak dapat diakses oleh semua orang, lebih-lebih lagi oleh
ibu bapa yang berpendapatan rendah.

Tidak dinafikan, sekolah Montessori pada waktu ini hanya dapat diakses oleh individu kelas atasan disebabkan yurannya yang mahal.

3.
Kurikulum Montessori mungkin terlalu longgar

Di negara kita, kurikulum sekolah Montessori mungkin terlalu longgar.

Mereka tidak mengajar subjek-subjek lazim di sekolah dan melakukan pendekatan yang amat berbeza ketika proses pembelajaran.

Oleh sebab itu, mungkin ada ibu bapa yang merasakan sekolah ini tidak sesuai untuk anak-anak mereka.

Kesimpulannya, ada banyak pendekatan kurikulum yang diajar di Malaysia. Ibu bapa, sila buat pilihan yang tepat untuk anak-anak anda, ya!


Wanita PCOS Ada Masalah Banyak Bulu Pada Muka & Badan? Cuba 5 Kaedah Ini

Kondisi hirsutisme atau mempunyai bulu muka dan badan yang banyak mungkin menjadi kebanggaan buat golongan lelaki, kerana dikatakan
macho.
Tapi, hal ini cukup berbeza bagi wanita…

Memiliki bulu yang berlebihan boleh menjadi perkara memalukan buat kaum Hawa,
lebih-lebih lagi di bahagian wajah!

Hal ini berisiko menjejaskan keyakinan diri, penampilan fizikal malah mental seseorang wanita.

Namun, perkara ini ternyata berlaku dan ia dikenali sebagai kondisi hirsutisme.

Hirsutisme adalah pertumbuhan bulu muka atau badan yang berlebihan pada wanita.

Untuk makluman, ia adalah sejenis gangguan perubatan yang berkaitan dengan hormon disebut sebagai androgen.

Bulu muka dan badan yang berlebihan juga adalah antara gejala fizikal sindrom ovarium polikistik (PCOS) yang
memberi kesan kepada 70% hingga 80% wanita dengan PCOS.

Keadaan tidak normal ini dipicu oleh pengeluaran androgen yang berlebihan, iaitu kelas hormon yang bertanggungjawab terhadap ciri-ciri lelaki.

Wanita dengan kondisi hirsutisme sering mengalami pertumbuhan bulu berlebihan di wajah, leher, dada, punggung, dan kaki.

Jika anda termasuk dalam golongan ini, usah risau kerana penulis bakal mengupas teknik-teknik pembuangan bulu yang dapat kalian manfaatkan, teruskan membaca ya!

Teknik-teknik pembuangan bulu penghidap kondisi hirsutisme

#1
Waxing

Waxing,
 melibatkan penggunaan lapisan nipis lilin yang dipanaskan ke permukaan kulit yang berbulu.

Antara kaedahnya, sehelai kain disapu pada tempat yang dililin, gosok bagi memastikan ia melekat dengan kuat dan kain itu kemudian ditarik, lantas menarik bulu keluar sepenuhnya daripada akar.

Apa yang menariknya, teknik ini dapat dilakukan hanya di rumah menggunakan alatan
waxing
 yang boleh dibeli di pasar raya atau farmasi.

Tambah lagi, oleh sebab
teknik ini membuang bulu hingga ke akar
, kesan cabutan diberikan dapat bertahan agak lama!

Walaupun berkesan,
waxing
 masih berisiko menyebabkan kemerahan dan pembengkakan jangka pendek.

Bergantung pada jumlah rambut yang hendak dicabut, ia juga boleh menyakitkan.

#2 Mencukur

Bercukur adalah antara kaedah yang paling banyak digunakan untuk menghilangkan bulu, terutamanya pada wajah.

Teknik cukuran akan memotong bulu tepat di permukaan kulit dan bertentangan dengan mitos yang berlegaran; ia
tidak menyebabkan bulu tumbuh lebih gelap atau tebal!

Masalah dengan mencukur setiap hari adalah, ia berisiko menjadi punca pertumbuhan bulu wajah yang terbantut (
ingrown facial hairs
) dan benjolan pisau cukur (
pseudofolliculitis barbae
), terutama pada wanita berkulit hitam atau berjerawat.

Tambahan itu, bilah pencukur yang tumpul berupaya menyumbang kepada masalah kondisi hirsutisme ini.

Justeru, untuk mengurangkan kerengsaan kulit disebabkan oleh pencukuran, selalulah gunakan bilah yang tajam berserta krim pelembap ya!

#3 Pembuangan laser

Semasa proses pembuangan bulu menggunakan laser, pakar dermatologi yang terlatih akan menggunakan sinar laser yang kuat ke kawasan kulit yang berbulu.

Walaupun prosedurnya tidak bersifat kekal, ia dapat
menyingkirkan bulu dengan selamat dan untuk jangka masa lebih lama
 jika dibandingkan dengan
waxing
.

Pembuangan bulu laser juga lebih mahal dan mungkin tidak begitu berkesan pada mereka dengan kulit yang lebih cerah yang mempunyai bulu berwarna gelap.

Perbezaan warna antara folikel bulu dan kulit anda akan menentukan pilihan laser.

Sekiranya anda memutuskan untuk melakukan prosedur ini, pastikan untuk melakukannya dengan ahli dermatologi yang sudah berpengalaman ya!

Sensasi yang menyengat mungkin dirasai semasa prosedur, berserta kemerahan dan pembengkakan kulit jangka pendek.

#4 Krim
depilatory
 atau
bleaching

Krim depilatori berfungsi melarutkan bulu dengan penggunaan bahan kimia seperti
calcium thioglycolate
 atau
potassium thioglycolate.

Manakala, krim
bleaching
pula
menghilangkan pigmen daripada rambut, menjadikannya kurang kelihatan secara fizikal.

Kedua-duanya mudah digunakan, hanya memerlukan aplikasi tipis, masa menunggu yang singkat, dan kaedah pencucian yang mudah.

Pun begitu, kelemahan utama produk ini adalah ‘kekuatan’ bahan kimianya, lebih-lebih lagi jika digunakan pada wajah.

Cara mengelakkan kemerahan dan kerengsaan, uji krim ini pada bahagian kecil kulit dahulu dan tunggu sekurang-kurangnya sejam untuk melihat sebarang kesan sampingan muncul.

#5 Ubat-ubatan

Daripada menguruskan gejala kondisi hirsutisme, terdapat juga ubat-ubatan yang dapat merawat ketidakseimbangan hormon disebabkan oleh PCOS dan mengurangkan jumlah androgen yang beredar di dalam aliran darah.

Antara pilihan ubatan yang diluluskan:

Pil pencegah kehamilan: Kontraseptif oral dapat membantu dengan
meningkatkan tahap hormon wanita sambil mengehadkan pengeluaran dan kesan androgen

Spironolactone: Ubat antiandrogen ini menghalang pengeluaran testosteron sambil menyekat reseptor hormon androgenik pada folikel rambut

Flutamide: Flutamida, ubat
nonsteroidal antiandrogenic
 mampu menyekat pengeluaran androgen tanpa meningkatkan tahap hormon wanita. Disebabkan ia berisiko akibatkan keracunan hati, ia hanya boleh digunakan di bawah pengawasan doktor yang ketat

Rumusan

Demikian adalah antara kaedah pembuangan bulu yang boleh penghidap kondisi hirsutisme amalkan mengikut kesesuaian dan keselesaan masing-masing.

Namun, jika anda ingin mendapatkan hasil yang lebih berjangka panjang dengan pengambilan ubatan di atas, pastikan untuk melakukan konsultasi bersama doktor terlebih dahulu.


Sapu Madu Pada Zakar Untuk Rawat Kemaluan Pedih, Boleh Percaya Ke?

Pernahkah alat sulit anda rasa pedih
 dan ada orang cadangkan agar sapu madu pada zakar? Jika ya, anda juga tidak keseorangan kerana amalan ini sudah jadi satu kepercayaan.

Disebabkan khasiat madu itu mampu untuk melegakan sebarang ketidakselesaan pada kulit, maka ramai juga yang percaya ia turut boleh disapu pada alat kelamin lelaki.

Persoalannya, adakah sapu madu pada zakar itu bagus kalau alat sulit rasa pedih? Jom terus baca artikel!

Manfaat utama madu pada kulit individu!

Madu itu memang banyak dan penuh dengan
manfaat yang tersendiri terhadap kesihatan tubuh badan
 individu termasuk kulit. Ia juga biasa dijadikan sebagai masker.

Kenapa? Ini kerana madu itu mengandungi sifat antioksidan, antiseptik serta antibakteria yang sangat bagus untuk pelbagai masalah kulit yang kerap dialami individu.

Antara manfaat madu adalah ia
mungkin mampu menyelesaikan masalah kulit kering
, membantu membuka liang pori tersumbat serta menyeimbangkan tona kulit tidak sekata.

Bukan itu sahaja, penggunaan madu pada kulit turut dipercayai mampu untuk menyembuhkan luka dengan lebih cepat serta mematikan bakteria yang wujud pada kulit.

Disebabkan itu pula, ramai yang percaya bahawa ia juga boleh bawa manfaat pada alat kelamin!

Sapu madu pada zakar jika alat sulit rasa pedih?

Kadangkala, zakar lelaki mungkin akan rasa pedih, sakit, gatal dan tidak selesa terutama apabila ia disentuh atau dipicit. Berikut adalah antara punca kenapa zakar rasa pedih:

Kesan daripada cukur bulu kemaluan

Radang akibat produk kulit yang tidak sesuai

Rengsa akibat menggaru, geseran atau tekanan

Gigitan serangga atau haiwan kecil

Masalah kulit seperti ekzema atau dermatitis

Infeksi bakteria, kulat atau virus pada zakar

Infeksi alat sulit seperti sifilis, herpes, gonorea, klamidia dan lain-lain

Sebaiknya, ketidakselesaan pada zakar ini
perlu segera dirujuk dan didiagnosis oleh doktor
 agar kaum Adam dapat tahu punca dan cara untuk merawat masalah tersebut.

Sebaliknya, ramai lelaki yang berdiam diri serta akan cuba kaedah alternatif di rumah seperti sapu madu pada zakar tanpa tahu sama ada ia akan berkesan atau tidak.

Untuk pengetahuan anda semua, tidak wujud sebarang bukti saintifik yang menyokong perbuatan meletakkan madu pada alat kemaluan itu boleh rawat masalah kulit.

Jadi, madu itu tiada manfaat buat lelaki?

Dalam erti kata lebih mudah, perbuatan sapu madu pada zakar jika ia rasa pedih mungkin tidak ada manfaat atau sia-sia. Jika ada pun, ia mungkin hanya kesan plasebo.

Pun begitu, kami tidak kata bahawa madu itu tiada manfaat buat lelaki. Ini kerana ia mungkin masih boleh digunakan
bukan dengan cara penyapuan tetapi pengambilan oral
.

Sebenarnya, madu telah lama digunakan sebagai salah satu makanan afrosidiak yang dikatakan mampu meningkatkan keinginan dan kemampuan seksual seorang lelaki.

Dalam pada itu,
madu juga dipercayai bagus untuk aspek seksual lelaki
 dengan cara yang berikut:

1. Meningkatkan stamina

Madu itu memang sangat bagus untuk tenaga dan stamina lelaki. Kajian menunjukkan bahawa pengambilan 85 gram madu akan meningkatkan nitrik oksida dalam darah.

Kesannya, tubuh badan anda boleh jadi lebih kuat dan cergas. Dalam masa yang sama, ia juga bagus buat lelaki yang ada
masalah ereksi seperti kondisi mati pucuk
.

2. Meningkatkan testosteron

Madu juga kaya dengan sejenis nutrien yang bernama Boron. Nutrien ini sangat bagus di dalam proses penghasilan, perembesan dan penggunaan hormon testosteron.

Selain Boron, madu turut kaya dengan Chrysin
 yang mampu meningkatkan kadar testosteron
 di dalam tubuh badan sekali gus akan menambahkan keupayaan lelaki di ranjang.

3. Meningkatkan libido

Madu sering kali dikategorikan sebagai salah satu makanan afrosidiak sama seperti bunga jasmin dan orkid. Ia
dipercayai mampu menyemarakkan nafsu syahwat lelaki
.

Maka tidak hairan jika perkataan ‘bulan madu’ itu tercipta dan tergabung kerana makanan ini memang sangat berkait rapat dengan keinginan dan kemampuan seksual.

Lelaki, boleh tambah madu ke dalam menu!

Konklusinya, mungkin tiada manfaat sapu madu pada zakar kerana ia tidak akan beri sebarang kesan yang positif terhadap kulit dan ia juga boleh jadi satu pembaziran.

Daripada menyapu madu pada alat kemaluan, adalah
 lebih baik untuk anda mengambilnya sebagai makanan
 ekoran pelbagai manfaat madu pada lelaki seperti yang dinyatakan di atas tadi.


Nak Tahu Cara CEPAT Turunkan Tekanan Darah? Jom Periksa Apa Yang Boleh & Tak Boleh Dimakan!

Runsing tentang cara kawal tekanan darah tinggi paling cepat? Jangan risau! Tahukah anda, pengambilan makanan yang betul boleh memberikan impak yang besar terhadap masalah hipertensi yang anda alami?

Perubahan gaya hidup seperti diet yang betul
 memainkan peranan yang penting untuk merawat tekanan darah tinggi.

Jika anda dapat mengawal hipertensi dengan gaya hidup yang sihat, tidak mustahil anda tidak perlu lagi mengambil ubat-ubatan pada masa akan datang.

Tidak dinafikan, mengekalkan berat badan yang normal,
berhenti merokok
 dan mengawal stres sama penting dengan diet yang sihat.

Namun, bagaimana jika anda inginkan kelegaan yang segera terhadap masalah hipertensi yang anda alami? Boleh ataupun tidak?

Sempena Hari Hipertensi Sedunia ini, m
ari ikuti kupasan kami di bawah.

Turunkan darah tinggi dengan segera

Apa yang perlu dilakukan jika anda mengalami masalah tekanan darah tinggi? Cara yang pertama untuk kawal darah tinggi adalah bertenang.

Perlahan-lahan, cuba tarik nafas sedalam mungkin. Teknik ini boleh
mengurangkan stres
 yang anda alami dan menurunkan tekanan darah anda.

Jika simptom tekanan darah tinggi ini selalu mengganggu, cuba ubah gaya hidup anda ke arah yang lebih sihat. Senaman dan diet dapat membantu walaupun kesannya mungkin memakan masa.

Walau bagaimanapun, jika anda mengalami komplikasi tekanan darah tinggi seperti
strok atau serangan jantung,
 pastikan anda berhubung dengan doktor secepat mungkin.
 Jangan sesekali cuba merawat keadaan ini di rumah.

Pesakit yang alami serangan jantung dan strok perlukan rawatan serta-merta. Jika tidak, organ mereka berisiko untuk mengalami kecederaan kekal.

Ubat-ubatan adalah pilihan utama dalam merawat tekanan darah tinggi.

Malah, ubat ini juga merupakan keperluan untuk pesakit yang tidak mampu menurunkan tekanan darah diri masing-masing dengan cara diet dan perubahan gaya hidup.

Cara kawal tekanan darah tinggi

Perubahan dari segi diet juga boleh menurunkan tekanan darah tinggi seseorang. Malah, pengambilan makanan atau diet yang betul juga merupakan cara kawal tekanan darah tinggi dalam jangka masa yang panjang.

Tetapi, makanan jenis apakah yang perlu diambil dan dielakkan oleh penghidap hipertensi?

1. Cara kawal tekanan darah tinggi –
Makan buah-buahan, sayur-sayuran dan bijirin penuh

Kesemua makanan yang disebutkan di atas boleh menurunkan tekanan darah anda sehingga 11 mm Hg jika anda mengalami hipertensi.

Pelan makanan ini
turut dikenali dengan diet DASH
 atau
Dietary Approaches to Stop Hypertension.

Kami faham, bukan mudah untuk mengubah gaya pemakanan. Walau bagaimanapun, usaha ini akan membuahkan hasil jika anda kekal disiplin dan menjaga pemakanan.

Selain itu, lebihkan makanan yang mengandungi kalium. Untuk pengetahuan anda, kalium dapat mengurangkan kesan garam pada tekanan darah.

Walau bagaimanapun, elakkan mengambil suplemen. Cuba dapatkan sumber kalium daripada makanan seperti sayur-sayuran hijau dan buah-buahan.

2.
Jangan makan garam berlebihan!

Semua orang tahu,
garam dan tekanan darah tinggi tidak dapat dipisahkan.
 Tetapi, tahukah anda, pengurangan garam dalam makanan walaupun sedikit boleh menurunkan tekanan darah anda?

Orang dewasa digalakkan agar mengambil garam kurang daripada 1500 mg sehari. Untuk mencapai
 target
 ini, pastikan anda kurangkan pengambilan makanan segera dan makanan yang diproses.

Kalau anda suka memasak, inilah masanya untuk kurangkan garam dalam masakan untuk kesihatan keluarga yang lebih terjamin!

Jadi, cara kawal tekanan darah tinggi ini pasti akan berkesan!

3.
Kurangkan minum alkohol untuk kawal tekanan darah tinggi

Alkohol mempunyai kesan yang buruk terhadap kesihatan diri. Individu yang kerap minum arak didapati mempunyai tekanan darah yang lebih tinggi berbanding orang lain.

Malah, ia juga boleh mengurangkan kesan ubat-ubatan tekanan darah tinggi yang anda ambil!

4.
Kurangkan tekanan darah, kurangkan juga kopi

Walaupun
kesan kafein terhadap tekanan darah
 masih lagi hangat diperdebatkan, ada kajian yang menunjukkan kafein dapat meningkatkan tekanan darah sebanyak 10 mmg Hg dalam kalangan mereka yang jarang menikmatinya.

Tetapi, kesan ini tidak dapat dilihat pada individu yang sering minum kopi. Walaupun kesan jangka panjang minum kopi tidak dapat dipastikan, namun elakkan mengambil sebarang minuman secara keterlaluan.

Sentiasalah bersederhana dalam segalanya ya!

Sudah tahu cara kawal tekanan darah tinggi, kan? Ayuh kita lihat pula apakah sokongan yang boleh diberikan kepada pesakit.

Berikan sokongan kepada pesakit tekanan darah tinggi

Walaupun makanan merupakan faktor yang penting dalam penjagaan tekanan darah, namun sokongan ahli keluarga juga dapat membantu pesakit untuk lebih bersemangat dalam menjaga kesihatan masing-masing.

Jika anda mempunyai ahli keluarga yang menghidap tekanan darah tinggi, jangan lupa beri mereka sokongan untuk melakukan perubahan dari segi gaya hidup.

Selain itu, mereka yang mempunyai penyakit hipertensi juga boleh
memantau tekanan darah sendiri di rumah.
 Dengan cara ini, pesakit dapat kawal tekanan diri dengan lebih baik.

Akhir sekali, jangan lupa berjumpa dengan doktor jika anda mempunyai sebarang persoalan.

Jika anda berjaya melakukan perubahan dari segi gaya hidup dan makan dengan lebih sihat, tidak mustahil anda boleh bebas ubat pada masa yang akan datang!


Sistem Penghadaman Anda Boleh Terkena Jangkitan Blastosistis Hominis! Cirit-birit Antara Simptomnya

Pernah dengar mengenai jangkitan Blastosistis Hominis, tak? Ia adalah jangkitan yang melibatkan sistem digestif. Teruskan pembacaan anda untuk mengetahui dengan lebih lanjut mengenai keadaan ini.

Untuk mendapatkan lebih banyak info tentang Kesihatan, sila dapatkannya
di sini.

Definisi

Apa itu Jangkitan Blastosistis Hominis Pada Sistem Digestif?

Blastosistis Hominis adalah organisms mikroskopik yang boleh dijumpai di dalam najis individu yang sihat dan tidak mengalami sebarang
simptom penghadaman.

Blastosistis Hominis juga kadang kala dijumpai
di dalam najis
 individu yang mengalami cirit-birit, sakit pada abdomen atau masalah gastrousus.

Para penyelidik masih tidak mengetahui sepenuhnya lagi peranan Blastosistis Hominis, sekiranya ada, dalam menyebabkan jangkitan.

Beberapa jenis Blastosistis Hominis yang tertentu lebih cenderung untuk dikaitkan dengan jangkitan yang menunjukkan simptom. Kadang kala, Blastosistis boleh hidup di dalam saluran penghadaman seseorang tanpa mengakibatkan masalah.

Jangkitan Blastosistis Hominis selalunya hilang dengan sendiri.

Tiada rawatan yang terbukti berkesan untuk jangkitan ini. Namun begitu, sekiranya simptom-simptom anda tidak bertambah baik, doktor anda akan mengesyorkan untuk mencuba ubat-ubat tertentu.

Apakah kebarangkalian Jangkitan Blastosistis Hominis pada sistem digestif?

Jangkitan Blastosistis Hominis biasa berlaku. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Jangkitan Blastosistis Hominis?

Simptom-simptom yang biasa bagi jangkitan Blastosistis Hominis adalah:

Cirit-birit.

Mual.

Kekejangan abdomen.

Kembung.

Angin berlebihan
 (flatulans).

Geligata.

Hilang selera makan.

Letih.

Mungkin terdapat beberapa simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda.

Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca Jangkitan Blastosistis Hominis pada sistem digestif?

Pernah dianggap sebagai yis yang tidak berbahaya, Blastosistis adalah sejenis parasit – organisma mikroskopik bersel satu (protozoan).

Banyak protozoan biasanya mendiami
saluran gastrousus
 anda dan tidak berbahaya atau bahkan bermanfaat: yang lain boleh menyebabkan penyakit.

Sama ada Blastosistis adalah sejenis protozoan yang boleh menyebabkan penyakit, masih menjadi kontroversi.

Banyak individu yang mempunyai Blastosistis tidak mengalami tanda atau simptom, hidupan ini juga dijumpai pada individu yang mengalami cirit birit dan masalah penghadaman yang lain.

Blastosistis sering berlaku bersama organisma lain, jadi masih tidak jelas sama ada ia boleh menyebabkan penyakit dengan sendirinya atau hanyalah mangsa keadaan.

Mungkin terdapat juga sesetengah individu yang menjadi pembawa kepada Blastosistis. Pembawa ini tidak mempunyai sebarang tanda atau simptom jangkitan.

Selain itu, kebarangkalian untuk simptom berlaku tidak meningkat dengan jumlah parasit yang banyak.

Walaupun tiada sesiapa yang benar-benar tahu bagaimana Blastosistis boleh masuk ke dalam sistem digestif, pakar mengesyaki bahawa Blastosistis mungkin masuk ke dalam saluran usus melalui sentuhan oral-fekal.

Perkara ini boleh berlaku apabila seseorang itu tidak membasuh tangannya dengan baik selepas
menggunakan tandas
 sebelum menyediakan makanan.

 Prevalens Blastosistis meningkat pada tempat yang mempunyai sanitasi yang tidak bagus dan kebersihan peribadi yang kurang.

Faktor-faktor Risiko

Apakah yang meningkatkan risiko saya kepada Jangkitan Blastosistis Hominis?

Blastosistis biasa berlaku, dan sesiapa sahaja boleh mempunyai organisma ini di dalam najis mereka.

Anda mungkin berisiko tinggi sekiranya anda melancong atau tinggal di tempat yang mempunyai sanitasi yang kurang atau bekalan air yang tidak selamat.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Jangkitan Blastosistis Hominis didiagnosis?

Punca bagi cirit birit anda mungkin sukar untuk didiagnosis.

 Walaupun terdapat Blastosistis di dalam pemeriksaan najis, ia tidak semestinya menyebabkan simptom-simptom anda.

Doktor anda akan mengambil sejarah perubatan anda, bertanya mengenai aktiviti terkini anda, seperti melancong, dan melakukan pemeriksaan fizikal.

Beberapa ujian makmal dapat bantu mendiagnosis penyakit parasit dan punca bukan jangkitan bagi simptom gastrousus yang lain:

Pemeriksaan najis (fekal). Ujian ini dilakukan bagi mencari parasit atau telur parasit (ovum). Doktor anda akan memberi sebuah bekas khas yang mengandungi cecair preservatif untuk sampel najis anda. Masukkan ke dalam peti sejuk – jangan biarkan ia beku – bawa sampel ini ke pejabat doktor atau makmal.

Sekiranya anda mempunyai simptom, tetapi
ujian fekal
 tidak menunjukkan sebarang sebab, doktor anda akan melakukan ujian ini. Selepas anda telah disedatif, doktor, biasa ahli gastroenterologi, akan memasukkan tiub ke dalam mulut atau rektum anda bagi mencari punca simptom anda. Anda perlu berpuasa pada awal malam sebelum melakukan ujian ini.

Ujian darah. Kini, terdapat ujian darah yang dapat mengesan Blastosistis, tetapi ia tidak selalu digunakan. Walau bagaimanapun, doktor anda boleh melakukan ujian darah untuk mencari punca-punca lain bagi tanda dan simptom anda,

Bagaimana pesakit Jangkitan Blastosistis Hominis pada sistem digestif dirawat?

Sekiranya anda mempunyai Blastosistis tanpa sebarang tanda atau simptom, anda tidak memerlukan apa-apa rawatan.

Tanda dan simptom yang sederhana boleh bertambah baik dengan sendirinya dalam masa beberapa hari.

Ubat-ubatan bagi merawat jangkitan blastosisis termasuk:

Antibiotik, seperti metronidazole (Flagyl) atau tinidazole (Tindamax).

Ubat kombinasi, seperti sulfamethoxazole dan trimethoprim (Bactrim, Septra,lain-lain).

Ubat antiprotozoan, seperti paromomycin, atau nitazoxanide (Alinia).

Walau bagaimanapun, sentiasa ingat bahawa tindakan ubat terhadap jangkitan Blastosistis jauh berbeza daripada satu individu dengan individu yang lain.

Oleh sebab simptom-simptom yang anda alami mungkin tidak mempunyai kaitan dengan Blastosistis, mungkin juga terdapat sebarang penambahbaikan disebabkan oleh kesan ubat tersebut terhadap organisma yang lain.

Perubahan gaya hidup

Apakah perubahan gaya hidup dan rawatan sampingan yang boleh saya ambil untuk menangani Jangkitan Blastosistis Hominis pada sistem digestif?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi jangkitan Blastosistis Hominis:

Basuh tangan anda dengan sabun dan air suam selepas menggunakan tandas, menukar lampin, dan sebelum menyediakan makanan.

Ajar kanak-kanak mengenai kepentingan membasuh tangan bagi mencegah jangkitan.

Elakkan air dan makanan yang mungkin telah tercemar.

Basuh dan kupas semua sayur-sayuran dan buah-buahan segar sebelum makan.

Apabila melancong ke negara yang mempunyai bekalan air yang tidak selamat, elakkan daripada meminum air paip yang tidak dimasak terlebih dahulu dan elakkan makanan yang tidak dimasak tetapi dibasuh dengan air paip yang tidak dimasak. Minuman berkarbonat di dalam botol atau tin, seltzer, minuman buah yang telah dipasteur, dan kopi serta teh panas berstim adalah selamat untuk diminum.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


JANGAN Hembus Hidung Terlalu Kuat Kalau Rasa Gatal, Telinga Yang Akan Dapat Kesannya!

Ada banyak perkara yang boleh menyebabkan hidung rasa gatal lantas membuatkan kita teringin untuk
 menggaru, mengorek atau menghembusnya
.

Tidak dinafikan perbuatan-perbuatan sebegini mungkin boleh menghilangkan kegatalan tersebut namun anda perlu tahu bahawa ada risiko di sebaliknya.

Ini khususnya perbuatan hembus hidung yang berisiko membuat telinga terkesan! Mengapa?

Jom sama-sama kita semua ikuti artikel ini untuk tahu tentangnya dengan lebih mendalam lagi.

Apa sebabnya hidung gatal?

Hidung boleh jadi gatal disebabkan banyak perkara dan untuk pengetahuan anda, kondisi ini mempunyai namanya yang tersendiri iaitu alergi rhinitis.

Ia berlaku apabila hidung anda terhidu sesuatu yang boleh menjadi pemicu kepada terjadinya alahan.

Contohnya, anda mungkin akan terkena reaksi alergi ini apabila terdedah dengan
debu, habuk, debunga, makanan atau bulu haiwan
.

Berikut merupakan beberapa pencetus utama kegatalan pada hidung:

Debunga
 – Pokok, rumput, daun, bunga dan kulat adalah antara debunga yang banyak menyebabkan reaksi alergi dan sukar untuk dielakkan

Binatang peliharaan
– Alergen juga boleh berasal daripada haiwan yang dipelihara terutamanya yang berbulu seperti kucing dan anjing

Kotoran persekitaran
– Jika anda tinggal di tempat yang kotor, akan wujud risiko alergen tinggi seperti debu, habuk ataupun najis haiwan

Bahan-bahan lain
 – Selain itu, bau asap rokok, minyak wangi, bahan pencuci atau penyegar rumah juga boleh menyebabkan hidung gatal

Sekiranya anda tidak pasti dengan punca kekerapan keadaan ini terjadi kepada diri, sila berjumpa doktor untuk diagnosis dengan kadar segera.

Sementara itu, apa yang boleh dilakukan untuk melegakannya?

Bagaimana legakan hidung gatal?

Kegatalan pada kawasan luar atau dalam hidung khususnya pasti akan menyebabkan rasa tidak selesa yang perlu dirawat secepat mungkin.

Jika belum berkesempatan berjumpa dengan doktor, ada beberapa tip yang boleh kalian cuba sendiri di rumah seperti:

Jika anda syak alami alahan, cuba jauhi daripada segala alergen sebelum ia menjadi lebih teruk lagi

Makan ubat alahan yang boleh dibeli di farmasi dalam bentuk pil atau alat penyembur tanpa preskripsi

Ambil paracetamol sekiranya anda mengalami kondisi hidung tersumbat untuk melegakannya

JANGAN sesekali
menggaru atau mengorek hidung anda dengan terlalu ganas
 kerana ia boleh mengakibatkan rengsa

Gunakan pelembap udara untuk membantu kalian bernafas dengan lebih baik

Minum lebih banyak air untuk pastikan tubuh badan kekal terhidrasi

Akan tiba waktu di mana kegatalan yang dialami akan membuat anda
teringin atau terpaksa hembus hidung untuk melegakannya
.

Namun, adalah tidak disarankan untuk kalian melakukan perbuatan ini terutamanya dengan terlalu keras atau kuat ya?

Ini kerana mungkin akan wujud beberapa kesan sampingan hembus hidung bukan sahaja pada hidung bahkan juga telinga anda!

Tidak elok untuk hembus hidung?

Perbuatan hembus hidung yang terlalu keras atau kuat sebenarnya mungkin boleh mengakibatkan trauma pada hidung.

Ini kerana ia akan menyebabkan dinding hidung merengsa dan terluka sekali gus memburukkan lagi keadaan sedia ada.

Bukan sahaja pada hidung, perbuatan ini juga akan menyebabkan trauma pada telinga kerana ia boleh menjejaskannya.

Akibat perbuatan ini, ada risiko di mana
 gegendang telinga mungkin akan pecah atau rosak
 akibat tekanan yang berulang.

Namun ia bukanlah bermakna anda tidak boleh langsung hembus hidung, cuma ia perlu dilakukan dengan cara yang betul:

Pastikan kedua-dua lubang hidung terbuka apabila menghembus

Hembus hidung secara perlahan pada tisu melalui kedua-dua lubang

Anda boleh tutup sebelah lubang untuk mencipta lebih daya, namun ini sangat tidak disarankan

Bersihkan mukus yang keluar daripada hidung, buang tisu dan basuh tangan

Sekiranya anda menghembus hidung terlalu kuat dan terdengar bunyi seakan ‘pop’,
ia mungkin tanda gegendang telinga sudah terjejas
.

Lantaran itu, anda dinasihatkan untuk segera berjumpa dengan doktor untuk diagnosis dan rawatan lanjutan.

Berhati-hati ketika mengalaminya ya?

Tidak dinafikan bahawa adalah sangat sukar untuk mengawal perbuatan hembus hidung yang kadangkala berlaku di luar kawalan.

Namun anda masih perlu lebih berwaspada ketika hidung mengalami kegatalan dan
 cuba untuk tidak menggaru, mengorek dan menghembusnya
.

Untuk lebih kepastian, segera dapatkan rawatan doktor di klinik berdekatan jika kejadian ini berlaku dan berulang pada anda okay!


Panduan Bantu Anak Menyerlah di Sekolah Rendah

Tahun-tahun pertama persekolahan adalah masa yang penting untuk ibu bapa mengambil tahu dan menyokong pendidikan kanak-kanak. Bagi ibu bapa yang pertama kali memasukkan anak ke sekolah rendah, berikut kami sediakan panduan untuk ibu bapa membantu anak menyerlah di sekolah.

Ambil berat akan kegiatan anak di sekolah

Sebelum hari persekolahan bermula, penting untuk ibu bapa hadir ke sekolah bagi mengetahui guru kelas anak anda dan harapannya terhadap murid-murid kelasnya. Pihak pengurusan sekolah juga akan membincangkan program sekolah dan polisi persekolahan kepada ibu bapa. Selain itu, anda juga disarankan untuk hadir dalam perjumpaan ibu bapa dan guru bagi mengetahui prestasi anak sepanjang tahun persekolahan. Inilah peluang untuk anda berkomunikasi bersama guru anak anda dan berbincang tentang strategi bagi menyokong anak di sekolah, terutama jika anak anda tergolong dalam kalangan pelajar pendidikan khas.

Kenali sekolah anak anda

Dengan mengetahui susun atur bangunan fizikal sekolah boleh membantu anda memahami penceritaan anak anda mengenai sekolahnya. Anda boleh mendapatkan info di dalam laman web sekolah dan melihat kalendar tahunan sekolah, maklumat kakitangan sekolah dan acara yang berlangsung di sekolah. Dengan cara ini anda akan rasa lebih dekat dengan anak anda tatkala mereka berkongsi cerita tentang sekolah.

Bantu membuat kerja sekolah

Pemberian kerja sekolah kepada kanak-kanak dapat menguatkan dan meluaskan lagi pembelajaran dalam kelas. Kerja rumah membolehkan murid-murid melatih kemahiran pembelajaran penting mereka. Selain itu, pemberian kerja sekolah juga menggalakkan rasa tanggungjawab dan menanam etika kerja dalam setiap murid. Pastikan anak anda faham bahawa kerja sekolah perlu diutamakan. Dengan mencipta persekitaran pembelajaran yang efektif dapat membantu kanak-kanak belajar dengan baik. Selain itu, anda juga boleh membantu anak semasa membuat kerja sekolah dengan cara menerangkan kerja yang guru berikan, mencari jawapan bersama dan menemaninya semasa membuat kerja sekolah. Bagaimanapun, jangan membuatkan kerja rumah untuk anak anda, sebaliknya peranan anda hanyalah sebagai pembimbing.

Persiapkan anak anda

Sarapan pagi yang sihat membantu kanak-kanak bersedia menghadapi hari persekolahan mereka. Secara amnya, kanak-kanak yang mengambil sarapan pagi lebih bertenaga, bersemangat dan berprestasi baik di sekolah. Anda boleh bantu anak meningkatkan tumpuan dan memori di dalam kelas dengan cara menyediakan sarapan pagi yang mengandungi bijirin penuh, serat, dan protein, serta rendah gula. Jika anda tidak sempat menyediakan sarapan, anda boleh bekalkan anak dengan buah-buahan segar, kekacang, yogurt, mentega kacang, dan sandwic pisang.

Anda juga perlu mengambil berat akan waktu tidur anak. Kebanyakan murid sekolah perlu tidur malam selama 10 hingga 12 jam. Kurang tidur boleh menyebabkan gangguan terhadap pembelajaran dan anak sukar memberi tumpuan dalam kelas. Jadi, anak anda memerlukan rutin tidur malam yang konsisten, terutamanya semasa hari persekolahan.

Ajar anak anda untuk mengikut jadual

Kemahiran organisasi membantu kanak-kanak menumpukan perkara yang penting, berbanding membazir masa. Kanak-kanak sekolah perlu menyediakan senarai kerja sekolah dan projek. Tunjukkan pada anak anda cara menggunakan kalendar dan perancang peribadi supaya kehidupan mereka teratur. Anda juga boleh mengajar anak mengenai keutamaan kerja.

Hello Health Group
 tidak menyediakan nasihat perubatan, diagnosis, atau rawatan.


Kaum Adam, Perhatikan 3 Tanda Lazim Dan 8 Tanda Jarang Berlaku Untuk Masalah Mati Pucuk!

Masalah disfungsi erektil atau zakar tidak tegang merupakan sesuatu yang amat merisaukan para lelaki. Disebabkan kesannya yang teruk terhadap fizikal dan emosi, kaum Adam perlu ambil tahu mengenai
tanda mati pucuk
 supaya mereka boleh mendapatkan rawatan secepat mungkin. Apakah simptom mati pucuk?

Mati pucuk berlaku kepada hampir 50% lelaki yang berusia 40 hingga 70 tahun. Walau bagaimanapun, hanya 10% daripada mereka yang sanggup berjumpa doktor untuk pemeriksaan dan rawatan lanjut.

Rasa malu mengenai kondisi yang mereka alami boleh menyebabkan ramai lelaki bertindak menangguh-nangguhkan rawatan untuk
masalah mati pucuk
 atau zakar tidak tegang.

Akibatnya, diagnosis atau rawatan untuk
masalah kesihatan yang menyebabkan mati pucuk
 tidak dapat dikesan awal dan boleh menyebabkan ia menjadi semakin serius.

Lelaki haruslah mengambil serius mengenai gejala dan tanda mati pucuk. Disebabkan
disfungsi erektil
 merupakan
salah satu tanda penyakit koronari
, kaum Adam harus ketepikan rasa malu dan bertindak berjumpa doktor dengan kadar segera.

Untuk mendapatkan lebih banyak info tentang Kesihatan Lelaki, sila dapatkannya
di sini.

3 Tanda zakar tidak tegang/ mati pucuk

Walaupun disfungsi erektil merupakan masalah yang lazim berlaku kepada lelaki, namun simptomnya berbeza-beza mengikut individu.

Ada lelaki yang tidak boleh mendapatkan ereksi langsung. Manakala, ada juga lelaki yang boleh mengalami ereksi, namun
tidak dapat mengekalkannya dalam satu tempoh masa yang panjang.

Antara tanda mati pucuk yang lazim adalah:

1.
Sukar untuk mendapatkan ereksi

Simptom utama masalah disfungsi erektil adalah kesukaran untuk mendapatkan ereksi.

Masalah ini boleh menyebabkan
tekanan dalam kalangan lelaki
 lebih-lebih lagi jika ia berlaku dengan kerap dan bertindak mengganggu hubungan bersama pasangan.

2.
Tidak dapat mengekalkan ereksi

Kadangkala, lelaki akan rasa penat dan letih setelah melalui hari yang memenatkan.
Oleh sebab itu, tidak mustahil jika kaum Adam mengalami masalah zakar tidak tegang sekali-sekala.

Namun, kesukaran untuk mengekalkan ereksi perlu dipandang serius jika ia berlaku dengan kerap kerana ini merupakan salah satu tanda mati pucuk.

Selain itu, pastikan anda mendapatkan nasihat doktor jika tidak dapat kekal lama ketika melakukan hubungan seks. Walaupun masalah mati pucuk sukar untuk dibincangkan, anda sebenarnya tidak berseorangan.

Di Amerika Syarikat, hampir 30 juta lelaki
mengalami disfungsi erektil.
 Apabila lelaki mencecah umur 40 tahun, kondisi ini akan menjadi semakin kerap.

3. Z
akar tidak tegang atau tidak boleh mendapatkan ereksi

Ada lelaki yang tidak boleh mendapatkan ereksi langsung. Jika ini yang berlaku, lelaki tersebut berpotensi mengalami tekanan perasaan dan stres yang teruk.

Ada banyak faktor yang boleh menyebabkan masalah zakar tidak tegang. Selalunya, ia berlaku disebabkan kombinasi masalah fizikal dan juga mental.

Walaupun masalah mati pucuk sering dianggap sebagai sesuatu yang teruk dan memalukan, ada banyak rawatan yang boleh membantu lelaki untuk mengatasi masalah ereksi yang dialami.

8 Simptom dan tanda mati pucuk yang jarang berlaku

Selain 3 tanda utama di atas, ada beberapa tanda lain yang harus anda waspada. Contohnya:

1.
Masalah ejakulasi pramatang

Ejakulasi pramatang berlaku apabila lelaki mengalami
ejakulasi yang lebih awal daripada biasa.

Kadangkala, ejakulasi pramatang merupakan salah satu masalah untuk lelaki yang mengalami disfungsi erektil.

2.
Ejakulasi terlambat

Ejakulasi terlambat merupakan satu kondisi yang membuatkan lelaki mengambil masa yang terlalu lama untuk mencecah klimaks. Ada juga lelaki yang tidak boleh mengalami ejakulasi langsung disebabkan masalah ini.

3.
Tidak boleh mengalami ejakulasi

Masalah ini sering berlaku kepada lelaki yang mengalami mati pucuk. Malah, mereka juga alami masalah zakar tidak tegang dan sukar untuk mengekalkan ereksi.

Sama seperti masalah ejakulasi terlambat dan ejakulasi pramatang, masalah ini mungkin timbul disebabkan faktor fizikal dan psikologikal.

4.
Kurang keinginan untuk melakukan seks

Masalah libido yang rendah dalam kalangan lelaki berpunca daripada pelbagai faktor. Ia mungkin berlaku disebabkan ubat-ubatan ataupun penyakit.

Jika masalah ini berpunca daripada masalah psikologi, anda perlulah berjumpa doktor atau ahli terapi untuk sesi kaunseling.

5.
Masalah pada kawasan lantai pelvis

Lelaki yang mempunyai masalah pada kawasan lantai pelvis bukan sahaja berhadapan dengan masalah mati pucuk, mereka juga akan mengalami masalah sembelit, sukar untuk membuang air besar dan perlu membuang air kecil dengan kerap.

6.
Trauma pada kawasan pelvis

Lelaki juga boleh mengalami masalah disfungsi erektil jika mereka pernah terlibat dengan kemalangan yang melukakan kawasan pelvis. Kecederaan boleh menyebabkan zakar tidak tegang semasa melakukan seks.

7.
Tidak boleh mencecah orgasma

Masalah ini turut dikenali sebagai anorgasmia lelaki. Kondisi ini boleh menyebabkan tekanan perasaan yang melampau terhadap lelaki.

Malah, ia juga boleh berlaku bersama masalah lain seperti ejakulasi terlambat, zakar tidak tegang atau disfungsi erektil.

8.
Rendah testosteron

Lelaki yang
mengalami masalah rendah testosteron
 akan mempunyai
libido yang rendah
. Lama-kelamaan mereka mungkin akan mengalami
masalah mati pucuk
.

Kesimpulan

Jika anda mengalami simptom atau tanda mati pucuk, pastikan anda berjumpa doktor secepat mungkin. Ketepikan rasa malu dan berterus teranglah dengan doktor anda.

Masalah mati pucuk boleh dirawat jika pesakit sanggup melakukan perubahan dari segi gaya hidup dan mengambil ubat-ubatan.

 Oleh sebab itu, tidak mustahil pesakit boleh kembali menikmati
kehidupan seks
 yang normal selepas rawatan.


Jangan Buat Main Patah Hati - Silap Silap Boleh Bawa Maut

Di saat sedang hangat bercinta dengan kekasih pilihan hati, segalanya terasa indah bukan? Namun, langit tidak selalunya cerah, mendung dan hujan pasti akan tiba akhirnya.

Jika ditakdirkan anda dan pasangan tiada jodoh, maka perhubungan itu tentu tidak akan berkekalan. Kesannya, kalian akan patah hati akibat putus cinta.

Ketahuilah bahawa ia adalah situasi yang sangat sukar untuk dilalui oleh mana-mana individu yang mengalaminya. Jika tersilap langkah, ia boleh membawa maut.

Lihat sahaja berita di tabloid atau media sosial, sangat ramai
individu yang mengambil keputusan untuk membunuh diri
 gara-gara putus cinta.

Jadi, tolong jangan tersilap langkah ya? Jom sama-sama kita ikuti artikel ini dengan lebih mendalam untuk tahu cara menghadapi putus cinta bagi orang yang patah hati!

Tip berkesan untuk
move on
 dari bekas kekasih

Tidak semua percintaan itu akan berakhir dengan kebahagiaan. Jika tidak mampu memiliki, melepaskan adalah jalan yang terbaik jika anda dan pasangan sudah tidak lagi sehaluan dalam meniti kehidupan.

Namun, jangan perpecahan itu dijadikan sebagai alasan untuk
anda terus murung dan berkurung di dalam bilik
 sahaja. Itu bukan cara menghadapi putus cinta yang terbaik untuk dibuat.

Dalam usaha untuk
move on
dari bekas kekasih, ini yang perlu anda lakukan:

#1. Hentikan segala angan-angan

Kebanyakan individu tidak sedar bahawa kesedihan dan kesakitan yang dialami akibat putus cinta ini bukanlah disebabkan perpisahan itu sendiri. Namun, ia adalah disebabkan oleh angan-angan. Kenapa?

Ini kerana ramai pasangan yang berpisah masih mempunyai angan-angan tentang kehidupan mereka sekiranya masih lagi bersama. Inilah yang menyebabkan seseorang itu sangat susah untuk
move on
!

Jadi, sila hentikan segala angan-angan tentang bekas kekasih yang terdahulu. Sebaliknya, cuba berfikiran positif dan memandang ke arah realiti sahaja.
Ketahuilah bahawa perpisahan anda dan pasangan itu pasti ada sebab dan hikmah tersendiri
 yang kita belum nampak.

#2. Putuskan semua talian dengan bekas kekasih

Mungkin bagi segelintir individu, ada yang masih mampu menjalinkan persahabatan dengan bekas kekasih. Namun kebanyakan orang tidak bersetuju dengan cara ini kerana ia hanya akan membangkitkan kembali rasa cinta yang pernah ada semasa bercinta dahulu!

Jadi, sila putuskan segala talian dengan bekas kekasih buat seketika. Jika perlu, padamkan segala gambar, video, nombor telefon serta akaun media sosial mereka di telefon pintar anda. Ia adalah pilihan yang terbaik.

Namun, lain pula ceritanya jika kalian punya anak bersama
. Demi kebaikan hidup si manja anda, pastikan anda kekal berhubungan dengan si dia. Cuma, bataskan perhubungan untuk berbicara tentang anak sahaja.

Jika hubungan itu telah terkubur bertahun lamanya dan rasa cinta itu telah tiada dalam sanubari anda, tidak salah untuk kembali menghubungi mereka sekadar untuk bertanya khabar.

#3. Maafkan segala salah silap bekas kekasih

Ramai orang kata bahawa memang
 mudah untuk memaafkan, namun sukar untuk melupakan
 segala salah silap seseorang terhadap kita. Ya, ia adalah pernyataan yang sangat betul namun tidak wajar untuk diamalkan.

Ini kerana ia hanya akan membuat kita menyimpan perasaan dendam terhadap bekas kekasih. Sebaliknya, cuba ajar diri anda untuk memaafkan dan melupakan segala kesalahan dan kesilapan yang pernah mereka lakukan kepada anda walaupun ia cuma sebesar zarah sahaja!

Dengan cara ini, anda secara tidak langsung dapat ‘membuang’ segala kaitan yang menghubungkan anda dan bekas pasangan. Hasilnya, dapatlah anda melahirkan seorang insan baharu yang lebih kuat jiwa dan raga.

#4. Muhasabah diri sendiri selepas putus cinta

Selain itu, jangan hanya salahkan bekas pasangan semata-mata. Ketahuilah bahawa perpisahan kalian berdua sedikit sebanyak mungkin berpunca dari diri anda juga. Jadi, sila muhasabah diri sendiri.

Mungkin anda tidak sedar bahawa terdapat beberapa kekurangan pada diri sendiri yang menjadi punca anda dan bekas kekasih putus cinta. Oleh itu, perbaikilah ia agar anda mendapat versi diri sendiri yang terbaik.

Ini adalah penting untuk percintaan baharu pada masa akan datang
. Anda pasti tidak mahu pisang berbuah dua kali bukan?

#5. Sayangi diri anda sebelum orang lain

Akhir sekali, terdapat satu pengajaran yang paling utama selepas anda putus cinta dengan bekas kekasih iaitu sila sayangi diri anda sebelum orang lain!

Ini kerana
kesedihan dan kesakitan yang anda alami selepas berpisah dengan si dia
 adalah disebabkan oleh anda yang terlalu menumpukan perhatian sepenuhnya terhadap orang lain sebelum diri anda.

Ia adalah satu perbuatan yang salah. Hakikatnya, tiada apa yang lebih penting dari kebahagiaan diri anda sendiri. Ketahuilah bahawa jika anda tiada dalam hidupnya, si dia masih lagi sama sahaja seperti dahulu.

Baca juga:

Putus Cinta? Ini Cara TERBAIK Uruskan Barang Pemberian Si Dia Agar Cepat Move On

Jom! Hentikan Cinta Toksik. Tiada Guna Bertahan Jika Menderita

Mengatasi Kehilangan Insan Dicintai


Jika Begini Rupa Kuali Anda, Buang Ia Sekarang!

Pelik kan? Kenapa kena buang? Artikel ini untuk anda yang menggunakan kuali tidak melekat. Ya, pekakasan tersebut ada tempoh penggunaannya. Bukan benda tu boleh guna sampai bila-bila ke? Persoalannya kalau ia bercalar teruk, anda nak guna ke?

Salah satu punca kenapa kita kena tukar adalah kerana ia boleh menyebabkan masalah kesihatan.

Apa-apa yang boleh mempengaruhi kesihatan perlu diuruskan dengan baik (dibuang).

Tiada siapa yang mahu didiagnosis dengan masalah kanser hanya kerana menggunakan kuali yang bercalar, kan?

Teruskan membaca untuk tahu dengan lebih lanjut.

Permukaan kuali tidak melekat bercalar

Kuali tidak melekat sering menjadi pilihan para ibu di dapur pada masa kini.

Ini kerana ia mudah digunakan dan tidak susah untuk dibasuh.

Namun, jika anda menggunakan peralatan yang tidak bersesuaian dengan permukaannya, ia boleh menyebabkannya bercalar. Tak boleh guna ke kalau ia bercalar?

Boleh tetapi ada
risiko kesihatan yang mungkin boleh mempengaruhi tahap kesihatan anda.

Sebagai contoh, mari kita bincangkan berkenaan dengan
perfluorooctanoic acid
(PFOA) dan
polytetrafluoroethylene
(PTFE).

Kedua-dua bahan tersebut digunakan dalam pembuatan kuali tidak melekat. Ini kerana bahan tersebut mempunyai
tahap kerintangan yang tinggi terhadap haba, air dan minyak.

Artikel berkaitan:

Ia juga membuatkannya tidak melekat dengan makanan yang digoreng.

Suatu ketika dahulu, PFOA sering digunakan sebagai bahan utama pada lapisan permukaan kuali.

Namun ia telah dikenal pasti sebagai
bahan yang boleh menyebabkan masalah kanser.

Bahan tersebut kemudiannya ditukar kepada PTFE. Berbanding dengan PTFA, PTFE telah dibuktikan dengan pelbagai kajian yang menunjukkan ia tidak berbahaya untuk kesihatan manusia.

Namun begitu, isu keselamatannya masih diragui memandangkan ia boleh bertukar menjadi wap apabila dipanaskan pada suhu tertentu.

Jika kuali yang digunakan masih mempunyai PFOA, ia boleh meningkatkan risiko pengguna untuk mendapat kanser.

Permukaannya terhakis menampakkan lapisan bawah

Pernah tak anda terfikir kenapa kuali tidak melekat ini agak berat berbanding dengan yang lain?

Ini disebabkan oleh ia mempunyai banyak lapisan bagi
 memastikan proses pemanasan yang baik dan sama rata.

Kuali tidak melekat yang murah mempunyai lapisan yang sedikit berbanding dengan yang mahal.

Jika ia sudah mempunyai hakisan sehingga ada permukaan yang seakan-akan diperbuat daripada tembaga, tukarnya dengan yang baru.

Penggunaan tembaga dalam pembuatan kuali memberikan manfaat terhadap proses memasak makanan.

Namun, jika makanan tersebut bersentuhan secara terus dengan bahan ini, ia akan menyebabkan simptom yang seakan-akan dengan
keracunan makanan seperti cirit-birit, muntah dan sebagainya.

Permukaan kuali tidak melekat sudah meleding

Ini tidak menyebabkan masalah berkaitan kesihatan tetapi akan mempengaruhi kualiti makanan anda.

Jika anda sering membasuh kuali anda sesudah memasak secara serta-merta ia boleh menyebabkan fenomena kejutan termal.

Keluli di dalamnya akan mengembang apabila panas dan mengecut apabila sejuk.

Sebagai contoh, jika ia mempunyai diameter 10 inci, semasa panas, ukurannya akan meningkat kepada 10.05 inci. Apabila ia sejuk, ia akan kembali kepada ukuran asal.

Jika kuali disejukkan secara serta-merta, bahagian yang sedang mengembang akan berhenti mengecut pada saat yang berlainan, bergantung kepada bahagian mana yang menerima stimulus sejuk secara terus.

Ini akan menyebabkan permukaannya meleding. Jika meleding,
ia tidak mempunyai penyebaran haba yang sama rata.

Akibatnya, jika anda memasak telur, ada bahagian yang cepat masak dan ada yang belum.

Konklusi

Beli yang baru jika anda sudah menggunakan kuali anda untuk masa yang lama.

Kuali tidak melekat yang mempunyai kerosakan pada permukaannya boleh menyebabkan masalah kesihatan.

Jika anda prihatin dengan tahap kesihatan anda, ambil perhatian kepada perkara ini kerana ia sering dipandang remeh.


Bayi Menendang Dalam Perut, Tapi Kenapa Orang Lain Tak Dapat Rasa? 3 Faktor Ini Mungkin Sebabnya

Setiap kali bayi menendang, pasti
si ibu akan berasa teruja
. Tetapi bilakah individu di sekeliling terutamanya suami dapat merasakan tendangan
bayi dalam kandungan
?

Ini kerana setiap kali tangan individu lain diletakkan di perut, pastinya
tiada pergerakan bayi dapat dirasai.

Ini penjelasannya untuk setiap
bakal mama dan papa
.

Untuk mendapatkan lebih banyak info tentang Kehamilan, sila dapatkannya
di sini.

Bila tendangan bayi dalam kandungan dapat dirasai?

Apabila anda kerap dapat merasai tendangan serta pergerakan
si manja dalam kandungan
, sudah tentu persoalan yang akan mula bermain di minda adalah, “Bilakah suami dapat rasai tendangan si manja?”

Malah mungkin
bakal abang atau kakaknya
 juga teringin untuk merasakan pergerakan adik di dalam perut ibu, betul tak?

Umumnya pergerakan pertama
bayi dalam kandungan
 disebut sebagai
quickening
, adalah
flutters
 – pergerakan kaki seakan mengipas – yang
berlaku pada trimester kedua
.

Menurut
American Pregnancy Association,

ibu hamil
 mungkin memerlukan
13 hingga 25 minggu
 untuk mula merasakan bayi bergerak dan ia bergantung kepada beberapa faktor.

Walau bagaimanapun, ia akan memakan masa lebih lama sebelum individu lain seperti suami atau anak yang lain untuk dapat merasai tendangan bayi dalam kandungan.

Dalam kebanyakan kes, anda harus menunggu beberapa minggu lagi sebelum dapat berkongsi pengalaman yang mengujakan ini dengan pasangan, keluarga atau rakan.

Pun begitu, pengalaman merasai bayi menendang ini boleh berbeza daripada satu kehamilan dengan kehamilan lain.

Namun secara amnya, tendangan tersebut dapat dirasai oleh individu sekeliling anda pada akhir trimester kedua.

Bermula trimester ketiga

Menjelang awal
trimester ketiga
, pada sekitar minggu ke-28 hingga 32, tendangan bayi akan dapat dirasai.

Ini terutamanya jika mereka meletakkan tangan di perut pada saat tepat dan tempat yang betul.

Anda mungkin sudah dapat merasakan pergerakan dan tendangan si manja sejak beberapa minggu, tetapi bayi perlu lebih membesar sehingga pergerakannya dapat dirasakan daripada luar.

Selalunya pergerakan yang berlaku itu adalah secara sporadik. Ia akan tampak seperti si manja seakan-akan cuba bersembunyi dan hanya ingin disentuh oleh anda sahaja.

Wah, untunglah si ibu sejak daripada dalam perut sudah menjadi pilihan si manja!

Disebabkan itu insan yang anda sayangi, mungkin harus bersabar dan menunggu hingga tiba masanya.

Kenapa yang lain tidak dapat merasa bayi menendang?

Terdapat beberapa faktor yang menyebabkan individu lain tidak dapat merasakan bayi menendang dan bergerak.

Ini termasuklah:

Berat ibu menyukarkan untuk rasa tendangan bayi dalam kandungan

Jika
berat ibu berlebihan
, ia mungkin memerlukan waktu lebih lama kerana tendangan si manja harus kuat yang bermakna bayi perlu lebih besar untuk dapat dirasai tendangannya daripada luar.

Ini tidak bermakna ia tidak akan berlaku, cuma kebarangkalian untuk berlaku lebih awal, agak tipis.

Baca juga:

Tendangan bayi dalam kandungan bergantung pada kedudukan plasenta

Jika posisi plasenta terletak di depan rahim – dikenali sebagai
plasenta anterior
 – bermaksud berada antara bayi dan dinding perut, ia boleh menyukarkan individu lain untuk merasakan tendangan si kecil.

Pergerakan bayi juga perlu lebih besar dan kuat untuk dapat dirasai
melalui plasenta.

Keadaan ini juga mungkin membuatkan anda lambat untuk dapat merasai pergerakan bayi buat kali pertama, apatah lagi mereka yang lain.

Tendangan bayi dalam kandungan akan lebih mudah dirasai jika kedudukan plasenta berada di belakang rahim – dikenali sebagai
plasenta posterior
.

Posisi bayi

Beberapa kedudukan bayi membolehkan individu lain dapat merasai dengan mudah pergerakan dan tendangan si manja.

Ia bukanlah 1 kemestian untuk individu lain dapat merasai bayi menendang dan bergerak.

Cuma, ia satu bentuk kebahagiaan yang sukar diungkap apabila insan yang disayangi turut dapat sama merasai tendangan tersebut, betul kan?

Tidak mengapa, Hello Doktor ada tip untuk anda cuba!

Tip agar tendangan bayi dalam kandungan dapat dirasai

Harus diingatkan, tip berikut tidak selalunya berkesan. Tetapi tiada salahnya untuk mencuba, bukan?

Bakal ibu perlu mengambil
makanan atau minuman manis
 seperti susu atau jus oren. Sedikit tambahan gula dalam darah ini akan membangunkan bayi sebagai tindak balas. Selepas beberapa minit, anda pasti akan dapat merasakan bayi bergerak

Bayi dipercayai akan bangun dan bergerak jika
ibu mengandung
 minum segelas air sejuk berais atau susu suam

Ada kalanya, bayi akan menendang dengan kuat apabila si ibu mendengar muzik. Mereka dapat mendengar muzik walaupun berada
di dalam rahim
, percayalah!

Jika bakal ibu menekan pada satu sisi perutnya, ada kalanya bayi menendang dan bergerak sebagai tindak balas

Sekiranya ibu berubah
posisi duduk atau berbaring
 dalam jangka masa singkat, bayi juga akan bergerak untuk menyesuaikan diri dan mula menendang

Puncak kebahagiaan dan kegembiraan si ibu adalah untuk dapat merasai tendangan bayi dalam kandungan, apatah lagi jika dapat dikongsikan bersama insan-insan tersayang.

Ada ibu yang mungkin dapat merasai bayi menendang pada peringkat awal kehamilan dan terdapat juga yang perlu bersabar lebih lama sedikit.

Walau apa pun, paling penting, bakal ibu perlu sentiasa pantau pergerakan bayi dan lakukan pemeriksaan jika terdapat kebimbangan atau keraguan, okay?


Nak Lawan Penyakit Kulit Psoriasis, Mudah Sahaja! Kuatkan Sistem Imun Badan Anda

Sistem imun berfungsi untuk melindungi tubuh daripada sebarang jangkitan. Namun, apabila seseorang mempunyai penyakit autoimun seperti psoriasis, sistem kekebalan badan akan terjejas.

Psoriasis menyebabkan
sistem imun menjadi terlalu aktif
 yang membuatkan sel darah putih menyerang sel kulit, sekali gus mempercepatkan proses penghasilan sel.

Ia juga adalah penyakit kulit yang kronik di mana kulit penghidap menebal lebih cepat daripada kulit yang normal.

Untuk mendapatkan lebih banyak info tentang Kesihatan Kulit, sila dapatkannya
di sini.

Pun begitu, penyakit ini tidak berjangkit dan kawasan yang biasa berlaku adalah kulit kepala, lutut, siku lengan dan kaki. Akan tetapi, ia boleh juga melibatkan bahagian badan lain termasuk kuku.

Walaupun sistem imun tubuh adalah penyebab utama psoriasis, namun ia penting untuk mengawal penyakit kulit ini.

Oleh itu, bagaimanakah caranya untuk ‘menenangkan’ sistem imun yang terlalu aktif ini bagi penyakit psoriasis?

Sempena Hari Psoriasis Sedunia, 29 Oktober ini, ketahui cara untuk meningkatkan sistem imun buat penghidap psoriasis. Jom baca!

Cara-cara meningkatkan sistem imun bagi melawan psoriasis

#1 Lebihkan pengambilan vitamin D

Kajian menunjukkan banyak pesakit psoriasis mengalami
kekurangan vitamin D
. Justeru, apa kesannya terhadap kulit?

Tahukah anda vitamin D menyumbang kepada peningkatan kualiti kesihatan kulit?

Bagi mereka yang mempunyai psoriasis, tubuh menghasilkan sel kulit baharu dengan kadar yang cepat.

Ini menyebabkan pengumpulan sel mati di permukaan kulit yang turut dikenali sebagai ‘plak’.

Justeru, pengambilan vitamin D dapat membantu dengan melambatkan pertumbuhan sel.

Sebenarnya, penyelidikan telah menunjukkan bahawa sel-sel imun mereka dengan penyakit autoimun bertindak balas terhadap kesan vitamin D.

Jadi bagaimana cara yang boleh anda lakukan untuk mendapat lebih banyak sumber vitamin D?

Terdapat beberapa pilihan makanan yang mengandungi vitamin D, seperti:

Ikan berlemak

Susu

Telur

Jus dan bijirin yang diperkaya

Selain daripada pilihan di atas, anda juga boleh berbincang dengan doktor bagi pengambilan suplemen vitamin D.

#2 Makan makanan kaya antioksidan

Individu yang mempunyai psoriasis juga sering kekurangan antioksidan, terutamanya yang disebut sebagai selenium.

Selenium adalah sangat penting untuk pembentukan sistem imun yang kuat.

Peningkatan kadar antioksidan dalam makanan dapat membantu meningkatkan fungsi kulit dan kesihatan pesakit secara keseluruhan.

Kedua-dua vitamin C dan vitamin E berfungsi sebagai antioksidan. Sumber
vitamin C yang tinggi
 dalam makanan termasuk:

Sayuran berdaun hijau

Buah-buahan sitrus seperti oren dan lemon

Buah beri

Manakala, vitamin E boleh diperoleh daripada makanan-makanan berikut:

Sayuran berdaun hijau

Biji bunga matahari

Kacang

Minyak sayur

#3 Bersenam

Seperti yang sudah kita semua tahu, bersenam adalah sangat penting untuk kesihatan yang baik secara menyeluruh.

Senaman juga adalah sangat penting bagi penderita masalah kulit ini kerana mereka berisiko mengalami tekanan darah tinggi, kolesterol tinggi, diabetes, dan masalah jantung jika dibandingkan dengan golongan yang tidak mempunyai psoriasis.

Bukan itu sahaja, bersenam secara berkala juga dapat membantu mengekalkan sistem imun yang sihat dan kuat.

Pun begitu, bersenam boleh menjadi pengalaman yang menyiksakan terutamanya bagi mereka yang menderita penyakit ini, maka pesakit disarankan untuk mempertimbangkan senaman alternatif seperti berikut:

Berenang

Senamrobik air

Yoga

Angkat berat

Brisk walking

Apa pun jenis senaman, pastikan anda melakukan sesuatu yang digemari dan tidak terganggu oleh masalah kulit agar ia dapat diamalkan buat jangka masa panjang.

Pastikan anda berbincang rutin senaman dengan doktor terlebih dahulu sebelum memulakannya.

Aktiviti fizikal yang mengeluarkan peluh juga membantu mencegah kolesterol tinggi, diabetes, masalah jantung, dan tekanan darah tinggi.

#4 Mengamalkan kebersihan tangan yang baik

Memastikan tangan sentiasa dalam keadaaan bersih
 amat penting bagi mengelak sebarang jangkitan daripada berlaku, terutamanya bagi pesakit psoriasis.

Pembersih tangan berasaskan alkohol sesuai digunakan dan kurang rengsa bagi mereka berbanding pencucian tangan yang berlebihan.

Juga, elakkan cuci tangan secara berlebihan dengan tidak melebihi 10 kali pada waktu siang agar kulit tidak hilang kelembapan.

Gunakan air suam bersama sabun yang lembut dan sesuai untuk kulit sensitif. Pastikan juga tangan sentiasa dikeringkan sehingga bersih.

Untuk mengekalkan kelembapan kulit, segera sapukan krim pelembap atau losen selepas cuci tangan.

Selain itu, elakkan menyentuh mata, hidung, atau mulut dengan tangan- ini cara yang bagus untuk mencegah jangkitan.

#5 Dapatkan vitamin dan nutrien yang mencukupi

Untuk menguatkan sistem imun badan, selain vitamin C, D, dan E, banyakkan pengambilan omega-3 dan jauhi makanan yang menyebabkan keradangan, seperti gula halus dan daging merah berlemak.

Selain mengamalkan diet pemakanan yang sihat, pesakit juga harus memastikan untuk:

Kawal tahap tekanan/ stres: Tahap tekanan yang tinggi mampu mencetuskan gejala psoriasis. Justeru, pesakit harus memastikan tahap stres mereka sentiasa terkawal dengan melakukan aktiviti yang anda gemari

Berhenti merokok
: Tabiat merokok akan memburukkan lagi simptom-simptom pesakit psoriasis

Elakkan pengambilan alkohol: Alkohol mampu menyebabkan keradangan di dalam badan dan pengambilan yang berlebihan kini telah terbukti secara saintifik akan memburukkan lagi gejala psoriasis

Kesimpulannya, anda boleh cuba cara-cara untuk meningkatkan sistem imun seperti di atas, tapi disarankan untuk mendapatkan konsultasi doktor terlebih dahulu.


Elak Bersama Ketika Awal Mengandung Jika Ibu Alami 7 Tanda Ini!

Secara umumnya, bersama ketika awal kehamilan tidak akan mendatangkan apa-apa kemudaratan.

Malahan, ia turut digalakkan demi memastikan
kehidupan seks anda dan pasangan berada pada tahap yang baik
.

Pun begitu, masih terdapat beberapa kebimbangan mengenai seks ketika mengandung.

Ada yang mengatakan bahawa seks semasa awal kehamilan atau trimester pertama boleh sebabkan keguguran.

Adakah ia benar atau sekadar keraguan tidak munasabah semata-mata?

Jom sama-sama kita ikuti artikel ini dengan lebih mendalam untuk mengetahuinya!

Untuk mendapatkan lebih banyak info tentang Kehamilan, sila dapatkannya
di sini.

Hamil 3 bulan pertama, tempoh paling tidak selesa

Trimester pertama atau 3 bulan pertama kehamilan adalah tempoh yang paling tidak selesa buat seorang ibu hamil.

Ini kerana akan berlaku banyak perubahan terhadap fizikal dan mental wanita pada ketika ini.

Ketika ini jugalah wanita mengandung akan mengalami
mual-mual dan muntah-muntah
 –
morning sickness
.

Dari aspek fizikal, akan berlaku banyak perubahan terutamanya dari segi bentuk tubuh badan.

Payudara akan berubah menjadi lebih besar dan sensitif. Kesannya, ia akan mengakibatkan rasa sakit apabila disentuh.

Dari aspek mental pula, bakal ibu akan mengalami perubatan drastik.

Mood wanita hamil pada awal trimester ini kebiasaannya adalah tidak stabil
.

Maka, ini bukanlah waktu untuk encik suami buat hal yang pelik-pelik.

Begitu juga aspek kemahuan seksual.

Ada sesetengah wanita hamil yang akan mengalami penurunan libido secara mendadak menjadikannya tidak berminat dengan seks.

Namun, ada juga yang akan menjadi lebih
horny
, bergantung kepada individu.

Di sebalik semua penjelasan ini, ramai pakar masih berpendapat bahawa tiada masalah untuk melakukan seks semasa trimester pertama.

Oleh sebab itu, mungkin tidak ada masalah untuk para ibu kekal bersama ketika awal kehamilan.

Pun begitu, masih ada risikonya ya!

Bersama ketika awal kehamilan, selamat atau tidak?

Meskipun ramai pakar yang mengatakan bahawa hubungan intim semasa 3 bulan pertama kehamilan adalah selamat, masih ramai pasangan yang kurang yakin untuk melakukannya.

Ini kerana masih ada yang beranggapan bahawa aktiviti seksual pada ketika ini boleh mengakibatkan keguguran!

Ya, memang benar bahawa
keguguran biasa berlaku semasa trimester pertama kehamilan
 berbanding trimester kedua dan ketiga.

Menurut statistik, kira-kira 10 hingga 15 peratus kes keguguran adalah dilaporkan berlaku pada ketika ini.

Punca utama keadaan ini berlaku adalah disebabkan oleh kromosom abnormal yang terjadi semasa proses persenyawaan embrio – sesuatu yang tidak boleh dikawal.

Ini menunjukkan bahawa seks semasa hamil tidak kira apa trimester sekalipun tidak akan mengakibatkan si ibu mengalami keguguran.

Jadi, anda tidak perlu terlalu bimbang tentangnya.

Selain itu, terdapat beberapa punca lain yang mengakibatkan keguguran semasa 3 bulan pertama kehamilan iaitu:

Masalah hormon

Jangkitan kuman

Kecacatan rahim

Penyalahgunaan dadah

Menghisap rokok

Meminum alkohol

Gangguan sistem reproduktif seperti
endometriosis
 dan
polycystic ovarian syndrome
 (PCOS)

Dalam erti kata yang lebih mudah,
seks semasa trimester pertama kehamilan tidak akan mengakibatkan keguguran
.

Bersama ketika awal kehamilan mungkin selamat, namun perlu waspada!

Baiklah, sekarang kita sudah tahu bahawa aktiviti seksual ketika 3 bulan pertama kehamilan tidak akan menjejaskan kehamilan atau menyebabkan keguguran.

Maka, anda bebas untuk melakukannya
. Tidak ada bahayanya jika anda bersama suami ketika awal kehamilan.

Namun, anda masih perlu berwaspada.

Akhir kata, seks semasa trimester pertama dan di awal kehamilan adalah selamat dan tidak akan mengakibatkan keguguran.

Namun, ada beberapa situasi yang mungkin menghalang anda dari melakukannya.

Sebaiknya, sila dapatkan konsultasi dengan doktor sebelum membuat apa-apa keputusan ya?


Tanpa Diet Anda Masih Boleh Kurus, Jom Ikut 10 Tip Kurangkan Berat Badan Ini!

Adakah anda ingin kurangkan berat badan tanpa diet? Jangan rasa risau kerana usaha anda itu mungkin tidak mustahil dengan tip-tip kami di bawah ini!

Tip kurangkan berat tanpa diet #1. Ambil sarapan

Ramai orang berfikir
 melangkau sarapan adalah cara yang baik
 untuk menurunkan berat badan dan orang sering tergesa-gesa untuk bekerja pada awal pagi, ini menjadikan mereka tidak mengambil makan penting ini seolah-olah lebih mudah.

Walau bagaimanapun, terdapat kajian menunjukkan bahawa melangkau hidangan pertama hanya membawa kepada pengambilan makanan utama yang berikut.

Iaitu, jika anda tidak makan sarapan pagi, anda mungkin akan makan lebih banyak sepanjang hari.

Dan itu tidak akan berfungsi dengan baik untuk perkembangan saiz pinggang.

Tip kurangkan berat tanpa diet #2. Makan perlahan

Otak kita mengambil masa untuk memproses maklumat, dan perkara yang sama boleh digunakan untuk penghadaman makanan.

Boleh dikatakan, lebih cepat kita menyelesaikan makan kita, semakin kurang kemungkinan kita berasa kenyang.

Oleh itu,
kita cenderung untuk makan dengan lebih banyak
!

Satu kajian baru-baru ini, 23 jenis penyelidikan menunjukkan bahawa orang yang siap makan dahulu sering berat lebih daripada mereka yang tidak.

Oleh itu, jika anda makan perlahan-lahan,anda memberi otak anda untuk benar-benar menganggap diri anda penuh, dan anda lebih mudah makan lebih sedikit.

#3. Menjauhi dapur pada waktu malam

Orang percaya bahawa makan pada waktu malam menyebabkan mereka pertambahan berat.

Tidak kira anda percaya atau tidak,
 mendapatkan hidangan keempat atau kelima pada satu hari
 berlaku penambahan apa sahaja yang anda sedang memakan, dan ini tidak membantu mencapai apa yang anda mahu, iaitu mengurangkan berat badan.

#4. Ambil sebahagian kecil hidangan tidak sihat

Sudah pasti anda perlu untuk
kurangkan memakan makanan yang tidak sihat
, tetapi oleh kerana ia selalunya lebih lazat daripada makanan biasa, dan kelihatan lebih menarik, ini caranya.

Anda perlu mengambil pinggan yang lebih kecil selain m
ewujudkan tabiat mengambil hanya sebahagian kecil untuk makanan tidak sihat ke dalam piring kecil.

Ini kerana jika anda menggunakan pinggan yang lebih besar dengan sebahagian kecil, otak anda adalah lebih cenderung untuk berfikir tidak cukup, dan akan berakhir dengan banyak lagi.

#5. Minum air lebih banyak

Air boleh membuatkan anda berasa kenyang
 buat sementara waktu.

Jadi, jika anda minum sedikit sebelum makan, anda mungkin kurang makan kerana kelaparan kurang terasa.

Selain air, anda juga boleh mengambil soda atau minuman kalori, dan anda mungkin lebih kurang makan.

#6. Hanya tumpu kepada makan

Orang yang menonton TV atau bermain permainan semasa makan dengan mudah boleh tertipu bahawa mereka tidak makan sebanyak mana yang mereka sepatutnya.

Hasilnya, mereka boleh makan terlalu banyak
.

Permainan atau filem adalah sumber menghiburkan besar, dan mereka sering mengandungi banyak adegan yang menakjubkan.

Pastinya, tiada kesukaran bagi mereka untuk mengambil alih fikiran anda daripada hidangan.

Tip kurangkan berat tanpa diet #7. Cukup tidur

Secara saintifik,
 kurang tidur membuatkan anda merasa seperti lebih makan
.

Kekurangan tidur menyebabkan anda menjadi lebih lapar dan lebih cenderung untuk mengidamkan makanan yang tidak sihat.

Tip kurangkan berat tanpa diet #8.
Elak stres

Tekanan menyebabkan orang tidak berfikiran tentang hal-hal lain yang dianggap tidak penting, seperti makan kepada sesetengah orang.

Tekanan juga mungkin akan mengganggu rutin tidur anda
.

Perkara-perkara ini hanya meningkatkan jumlah pengambilan makanan yang tidak perlu pada siang hari.

#9. Jangan elak protein

Protein berfungsi membuatkan anda kenyang
dan h
asilnya, anda akhirnya kurang mengambil kalori kerana sudah kenyang.

Telur, ikan, dada ayam, dan lain-lain kedengaran lazat dan lagi berkesan untuk diet anda.

#10. Katakan tidak kepada minuman manis

Gula membawa kalori atau kalori cecair.

Apabila anda minum, otak anda tidak mengira kalori cecair ini yang sama seperti makanan, oleh itu, ketika anda berasa tidak kenyang sepenuhnya, anda sebenarnya mengambil lebih kalori daripada yang anda perlukan, dan meningkatkan saiz pinggang anda lagi.

Selain itu, terlalu banyak gula tidak baik untuk otak
.

Secara keseluruhan, terdapat banyak cara untuk anda cuba bagi mengurangkan beberapa paun tanpa diet sayuran.

Ini boleh menjadi hebat untuk berhasil di sekitar diet konvensional dan pada masa yang sama, anda masih boleh menikmati makanan yang baik.


Sedang Berusaha Naikkan Berat Badan? Ikut Cara Selamat Di Sini!

Kebanyakan individu menganggap bahawa
cara untuk menaikkan berat badan dalam masa sebulan
 adalah dengan tidak bersenam dan makan dengan banyak.

Walaupun perkara ini ada benarnya, namun tidak bermakna ia merupakan cara yang sihat atau selamat untuk diamalkan.

Sama seperti proses penurunan berat badan, terdapat langkah yang betul jika anda ingin menaikkan berat.

Peningkatan berat badan sama ada dalam tempoh masa seminggu atau sebulan elok dilakukan secara perlahan.

Apabila berat badan meningkat secara mendadak dalam tempoh masa yang pendek, ia boleh menyebabkan masalah jangka panjang dan meletakkan seseorang itu dalam risiko kesihatan.

Namun,
bagaimana seseorang yang kurang berat badan
 hendak naikkan berat badan mereka secara selamat?

Apakah langkah yang perlu diambil oleh mereka untuk memastikan ia dilakukan dengan betul?

Untuk mendapatkan lebih banyak info tentang Pemakanan Sihat, sila dapatkan
di sini
.

Bagaimana cara untuk menaikkan berat badan dalam masa 1 bulan?

Berikut adalah perkara yang anda perlu tahu apabila ia berkaitan dengan kenaikan berat badan.

Bincang dengan doktor anda terlebih dahulu

Sebelum anda menukar sebarang jenis diet, pastikan anda merujuk kepada doktor terlebih dahulu untuk mengenal pasti punca berat badan anda kurang daripada normal.

Ada kemungkinan bahawa masalah tersebut
tidak berpunca daripada pemakanan atau gaya hidup
 tetapi disebabkan oleh keadaan kesihatan yang anda alami.

Berikut merupakan keadaan kesihatan yang mungkin menyumbang kepada masalah berat badan kurang daripada normal:

Hipertiroidisme atau kelenjar tiroid terlebih aktif.

Kencing manis jenis 1 atau jenis 2.

Penyakit seliak
 (keadaan kesihatan yang mempengaruhi keupayaan badan menyerap nutrien makanan).

Kecelaruan tingkah laku pemakanan.

Kecelaruan dismorfik badan.

Pemeriksaan dengan doktor boleh mengesahkan jika anda menghidap keadaan kesihatan di atas.

Doktor juga mungkin akan merujuk anda kepada
pakar pemakanan bagi membantu menguruskan kenaikan berat badan
.

Cara lain menaikkan berat badan

Fokus pada kualiti bukan kuantiti

Proses menaikkan berat bukan hanya melibatkan pengambilan makanan pada kuantiti yang banyak sahaja.

Ia juga melibatkan proses pemilihan makanan yang betul supaya berat anda tidak meningkat secara berlebihan atau tidak sihat.

Anda mungkin beranggapan bahawa untuk naikkan berat badan,
anda boleh mengambil makanan berlemak
 dan makanan ringan.

Walau bagaimanapun, proses menaikkan berat badan secara tidak sihat boleh menyebabkan masalah kesihatan seperti:

Masalah kardiovaskular.

Kolesterol tinggi.

Tekanan darah tinggi.

Kencing manis.

Makanan sihat untuk naikkan berat badan

Anda perlu memberikan
prioriti kepada makanan seperti buah-buahan dan sayur-sayuran
 serta mengambil makanan yang kaya dengan protein seperti ikan.

Protein sangat penting memandangkan ia boleh membantu anda untuk membina otot.

Karbohidrat
. Karbohidrat bagus untuk mereka yang ingin naikkan berat badan. Cuba elak diet rendah karbohidrat memandangkan ia tidak begitu efektif bagi mereka yang ingin menaikkan berat

Minyak sihat
. Minyak zaitun dan minyak kanola sangat bagus untuk
mereka yang ingin menaikkan berat badan
. Pengambilan kekacang, buah avokado dan mentega kacang turut boleh membantu

Susu. Susu adalah antara makanan terbaik yang anda boleh tambah masuk dalam pemakanan anda. Ia mengandungi lemak, kalsium, vitamin D dan protein yang diperlukan oleh badan. Susu boleh membantu anda meningkatkan berat badan. Malah, jurulatih kecergasan sering menyarankan susu kepada mereka yang ingin menambah berat badan

Jika anda tidak suka minum susu, anda boleh mengambil bahan tenusu lain seperti yogurt, mentega dan keju.

Kalau anda ingin mengambil makanan ringan, ambil pada kuantiti sederhana.

Matlamat kita di sini adalah untuk
menyeimbangi kenaikan berat badan dan mengoptimumkan tahap kesihatan
 secara menyeluruh.

Senaman

Ini cara menaikkan berat badan yang paling utama.

Berbeza dengan apa yang kebanyakan individu fikirkan, proses naikkan berat badan bukan sahaja melibatkan penambahan lemak badan.

Otot juga merupakan komponen utama dalam mengawal keseimbangan berat.

Otot lebih tumpat jika dibandingkan dengan lemak. Oleh itu, jangan anggap dengan
tidak bersenam anda boleh senang-senang naik berat badan
.

Maka, anda perlu memfokuskan kepada pembinaan otot untuk kekal sihat sambil memastikan berat badan terkawal.

Anda digalakkan untuk bersenam sekurang-kurangnya 30 minit sehari atau 150 minit setiap minggu.

Ubah gaya hidup

Salah satu daripada tip berkesan untuk menambah berat badan dalam masa sebulan adalah memastikan kadar kenaikan itu konsisten.

Anda tidak digalakkan untuk
menaikkan berat badan secara mengejut
 dalam tempoh masa yang singkat.

Ia berikutan badan anda mungkin tidak biasa dengan perubahan ketara yang dialami.

Matlamat proses menaikkan berat ini adalah untuk menjadi lebih sihat dan cergas. Ia bukan sekadar nombor di atas skala penimbang semata-mata.

Perubahan gaya hidup yang anda amalkan perlulah realistik untuk jangka masa panjang. Ia bukan semata-mata anda ingin menambah berat badan dalam masa sebulan dua sahaja.

Ia perlu melibatkan fasa kawalan bagi mengekalkan berat pada nilai yang sihat.

Konklusi

Matlamat jangka masa panjang anda perlulah berkait dengan capaian nilai berat dan
 jisim berat badan (BMI) yang sihat
.

Ini bermakna, pemakanan sihat, senaman dan tip kesihatan lain perlulah diamalkan secara konsisten.

Jika anda tidak mengamalkan gaya hidup sihat (tidak bersenam, makan makanan tidak sihat) semasa cuba menambah berat badan, kawalan berat akan menjadi sukar kelak.


Ringworm

Definisi

Apakah itu ringworm?

Ringworm, juga dikenali sebagai dermatophytosis atau tinea, adalah jangkitan kulat pada kulit.

Jangkitan ini pada mulanya muncul dengan tompok merah pada kawasan kulit dan kemudian merebak ke bahagian badan yang lain. Jangkitan ini boleh menjejaskan kulit kepala, kaki, pangkal paha, janggut, atau kawasan lain.

Terdapat ringworm dengan nama yang berlainan bergantung kepada bahagian badan yang dijangkiti.

Ringworm kulit kepala (tinea capitis) bermula sebagai luka kecil yang menjadi tompok sisik, gatal-gatal. Ia berlaku dalam kalangan kanak-kanak

Ringworm badan (tinea corporis) muncul dengan bentuk “cincin’ bulat

Jock gatal (tinea cruris) merujuk kepada jangkitan ringworm kulit di sekitar pangkal paha, paha bahagian dalam, dan punggung. Ia biasa terjadi pada lelaki dewasa dan remaja lelaki

Kaki atlet (tinea pedis) adalah nama biasa untuk jangkitan kurap kaki. Ia dilihat pada individu berkaki ayam di tempat-tempat awam di mana jangkitan boleh merebak, seperti bilik loker, bilik mandi, dan kolam renang

Apakah kebarangkalian ringworm?

Ringworm sangat biasa. Jangkitan ini boleh menjejaskan manusia dan haiwan. Ia boleh menjejaskan pesakit pada sebarang usia. Ia boleh diuruskan dengan mengurangkan faktor risiko. Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom ringworm?

Simptom umum ringworm ialah:

Tompok merah, gatal, bersisik, atau timbul

Tompok yang melepuh atau meleleh

Tompok yang mungkin memerah bahagian luar atau menyerupai cincin

Tompok dengan bahagian luar yang jelas dan timbul

Sekiranya anda mengalami dermatophytosis dalam kuku anda, ia mungkin menjadi lebih tebal atau berubah warna, atau mungkin mula pecah. Sekiranya kulit kepala terjejas, rambut di sekelilingnya gugur, dan tompok-tompok botak mungkin bertambah.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan, sila berjumpa dengan doktor anda

Bilakah saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Ketahui puncanya

Apakah yang mengakibatkan ringworm?

Tiga jenis kulat boleh menyebabkan jangkitan ini. Mereka dipanggil trichophyton, microsporum, dan epidermophyton. Mungkin kulat ini boleh hidup untuk tempoh yang panjang sebagai spora di dalam tanah.

Manusia dan haiwan boleh berjangkit dengan ringworm selepas bersentuhan langsung dengan tanah ini. Jangkitan ini juga boleh merebak melalui sentuhan dengan binatang atau manusia yang dijangkiti. Jangkitan ini biasanya tersebar dalam kalangan kanak-kanak dan dengan berkongsi barang-barang yang tidak bersih.

Ketahui faktor risiko

Apakah yang meningkatkan saya kepada risiko ringworm?

Sesiapa sahaja boleh dijangkiti ringworm. Walau bagaimanapun, jangkitan ini sangat biasa dalam kalangan kanak-kanak dan orang yang memiliki kucing peliharaan. Kucing dan anjing boleh membawa ringworm dan kemudian menyebarkannya kepada manusia yang menyentuh mereka. Tanda-tanda terdapat pada haiwan kesayangan termasuk:

Tompok kulit tanpa rambut yang berbentuk bulat

Tompok bersisik

Tompok yang mungkin tidak sepenuhnya botak tetapi rambut rapuh atau rosak

Keputihan di sekeliling kuku

Anda mungkin lebih cenderung untuk mendapat dermatophytosis jika anda bersentuhan dengan kulat semasa anda sedang basah atau jika anda mengalami kecederaan kecil atau luka. Menggunakan pancuran mandian awam atau kawasan kolam renang awam juga boleh mendedahkan anda kepada jangkitan kulat.

Sekiranya anda sering berkaki ayam, anda boleh mendapat ringworm kaki (kaki atlet). Mereka yang sering berkongsi barangan seperti berus rambut atau pakaian yang tidak dicuci juga mempunyai risiko berjangkit.

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah ringworm didiagnosis?

Doktor anda akan melakukan diagnosis ringworm dengan memeriksa kulit anda dan mungkin menggunakan cahaya hitam untuk melihat kulit anda di kawasan yang terjejas. Kulat akan fluoresce (cahaya) di bawah cahaya hitam. Sekiranya anda dijangkiti, kawasan kulit di mana kulat terletak akan berseri.

Doktor anda boleh mengesahkan diagnosis ringworm yang disyaki dengan melakukan ujian-ujian tertentu:

Jika anda melakukan biopsi kulit atau pembiakan kulat, doktor anda akan mengambil sampel kulit atau pelepasan dari kulit yang melepuh dan hantar ke makmal untuk menguji kewujudan kulat

Sekiranya anda mendapat pemeriksaan KOH, doktor anda akan mengikis kulit kecil yang dijangkiti dan letakkan dalam kalium hidroksida (KOH). KOH memusnahkan sel normal dan meninggalkan sel-sel kulat tidak disentuh, jadi ia mudah dilihat di bawah mikroskop

Bagaimanakah ringworm dirawat?

Doktor anda boleh menyarankan pelbagai ubat-ubatan yang bergantung kepada keterukan jangkitan kurap. Jock gatal, kaki atlet, dan ringworm badan semua boleh dirawat dengan ubat-ubatan sapu, seperti krim antikulat, minyak, gel, atau semburan. Ringworm kulit kepala atau kuku mungkin memerlukan ubat-ubatan oral seperti ketoconazole, griseofulvin, atau terbinafine.

Ubat-ubatan dibeli dari kaunter dan krim antikulat mungkin disyorkan untuk digunakan. Produk dibeli di kaunter mungkin mengandungi clotrimazole, miconazole, terbinafine, atau bahan-bahan lain yang berkaitan.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas ringworm?

Gaya hidup dan kaedah pengubatan sampingan berikut mungkin membantu anda mengatasi ringworm:

Elakkan memakai pakaian yang mengganggu pada kawasan yang dijangkiti

Balut kawasan tersebut jika anda tidak dapat mengelakkan pakaian yang merengsakan kawasan tersebut

Basuh cadar tempat tidur dan pakaian setiap hari

Bersihkan dan keringkan kulit anda dengan kerap

Sekiranya anda telah menggaru kulit anda dengan kerap disebabkan jangkitan, anda juga mungkin mengalami jangkitan staph atau strep pada kulit. Doktor anda mungkin mengesyorkan antibiotik untuk merawat jangkitan bakteria ini semasa anda meneruskan rawatan anda untuk ringworm.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Berdepan Stigma Penyakit Mental

Stigma adalah satu pandangan negatif seseorang individu kepada anda berikutan personaliti atau karaktor unik, yang dianggap atau merupakan satu kelemahan (stereotaip negatif). Malangnya, tingkah laku dan pandangan negatif terhadap individu yang mempunyai masalah kesihatan mental merupakan satu perkara biasa.

Stigma cenderung mewujudkan diskriminasi, yang secara langsung dan jelas, seperti seseorang individu membuat komen negatif terhadap kesihatan mental atau rawatan yang anda lalui. Ada masanya, diskriminasi itu mungkin bersifat halus atau disengajakan, seperti seorang individu cuba mengelakkan anda kerana merasakan anda tidak stabil, berbahaya, atau ganas kerana mempunyai masalah kesihatan mental. Ada masanya anda sendiri menghakimi dan menilai diri anda.

Antara impak bahaya stigma adalah termasuk:

Kurang memahami oleh rakan, keluarga atau rakan sekerja

Keengganan untuk mendapatkan rawatan atau pertolongan

Buli, penderaan fizikal atau gangguan

Kepercayaan bahawa anda tidak mungkin berjaya menakluki cabaran atau anda tidak dapat memperbaiki situasi kehidupan anda

Kurang peluang untuk bekerja, bersekolah atau aktiviti sosial atau kesukaran mendapat tempat tinggal

Berikut adalah beberapa cadangan untuk membantu mengendalikan stigma:

Dapatkan rawatan

Jangan biarkan ketakutan didiagnosis dengan penyakit mental menghalang anda untuk mendapatkan bantuan. Rawatan dapat memberikan kelegaan untuk dapat mengetahui apa yang tidak kena dengan diri anda dan mengurangkan simptom yang boleh menjejaskan kehidupan peribadi dan kerja anda.

Jangan biarkan stigma mewujudkan keraguan diri dan rasa malu

Anda mungkin merasakan bahawa keadaan anda adalah petanda kelemahan diri atau anda dapat mengatasinya tanpa bantuan. Dapatkan pertolongan kaunseling dari pakar psikolohi atau psikiatri, pelajari tentang isu dan masalah yang anda hadapi dan jalinkan hubungan dengan individu yang turut menderita masalah kesihatan mental yang sama untuk membantu menaikkan kembali semangat dan keyakinan diri dan menghindari dari penilaian diri yang hanya akan merosakkan fikiran.

Jangan mengasingkan diri

Adalah digalakkan untuk anda berkongsi tentang keadaan kesihatan anda dengan individu yang rapat dengan anda seperti keluarga, rakan atau ahli perubatan profesional atau komuniti setempat yang dapat menawarkan anda bantuan dan sokongan. Berkongsi bersama mereka yang anda percayai, menyokong dan tidak menghakimi.

Menyertai kumpulan sokongan

Kumpulan sokongan adalah pilihan yang terbaik kepada individu yang berdepan dengan masalah kesihatan mental. Terdapat pelbagai kumpulan sokongan, tetapi secara umumnya, kumpulan seperti ini bertujuan untuk membantu sekelompok individu bertemu dan berkongsi pengalaman dan mendapatkan galakan serta sokongan bersama.

Dapatkan bantuan di sekolah

Diskriminasi terdapat pelajar yang disebabkan masalah kesihatan mental adalah bertentangan dengan undang-undang. Tenaga pengajar di peringkat rendah, menengah mahupun kolej boleh memberikan bantuan yang terbaik kepada pelajar. Oleh itu, jangan takut mahupun risau untuk bercakap dengan guru, profesor atau pentadbir tentang kebimbangan anda.

Luahan terhadap stigma

Jika mempunyai kesempatan dan ruang, luahkan apa pendapat anda di dalam kumpulan sokongan, surat kepada editor, sebarang acara atau mungkin di platform media sosial. Ia boleh menggalakkan dan memberikan semangat kepada individu lain yang berdepan cabaran yang sama. Dalam masa yang sama, ia boleh meningkatkan kesedaran umum tentang penyakit kesihatan mental ini.

Penilaian terhadap seseorang individu atau situasi biasanya berlaku kerana kurang pemahaman dan fakta tentang apa yang berlaku. Belajar untuk menerima masalah yang dihadapi dan mengenal pasti apa yang anda perlukan untuk rawatan, mendapatkan sokongan dan membantu mendidik individu lain pastinya akan dapat memberikan impak perbezaan yang besar.

Hello Health Group
 tidak memberikan nasihat, diagnosis atau rawatan perubatan.


Sindrom Lambak

Definisi

Apa itu Sindrom Lambak?

Sindrom Lambak adalah satu keadaan yang boleh berlaku selepas pembedahan untuk mengeluarkan semua atau sebahagian perut anda atau selepas pembedahan untuk memintas perut anda bagi membantu anda menurunkan berat badan. Sindrom ini juga dikenali sebagai pengosongan gastrik yang cepat, Sindrom Lambak berlaku apabila makanan, terutama gula, bergerak dari perut anda ke dalam usus kecil anda terlalu cepat.

Kebanyakan orang yang mengalami Sindrom Lambak akan ditemui dengan tanda-tanda dan gejala seperti kekejangan perut dan cirit-birit, 10 hingga 30 minit selepas makan. Ada juga orang yang mempunyai gejala ini mengalaminya satu hingga tiga jam selepas makan, dan ada juga yang lain pula mempunyai kedua-dua gejala awal dan lewat.

Pada amnya, anda boleh membantu mencegah Sindrom Lambak dengan menukar diet anda selepas pembedahan. Perubahan mungkin termasuk makan hidangan yang lebih kecil dan mengehadkan makanan tinggi gula. Dalam kes-kes Sindrom Lambak yang lebih serius, anda mungkin memerlukan ubat atau pembedahan.

Apakah kebarangkalian Sindrom Lambak?

Sindrom Lambak adalah perkara biasa selepas pembedahan gastrik. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Sindrom Lambak?

Tanda-tanda dan simptom Sindrom Lambak biasanya berlaku selepas makan, terutamanya selepas makan makanan yang kaya dengan gula meja (sukrosa) atau gula buah (fruktosa). Tanda dan gejalanya mungkin termasuk:

Loya.

Muntah.

Kejang abdomen.

Cirit-birit.

Kemerah-merahan.

Pening kepala.

Kadar denyutan jantung laju.

Tanda-tanda dan gejala lambakan lewat, yang berlaku satu hingga tiga jam selepas makan, adalah disebabkan oleh tubuh anda mengeluarkan sejumlah besar insulin untuk menyerap sejumlah besar gula yang memasuki usus kecil anda selepas anda makan makanan tinggi gula . Hasilnya adalah tahap gula dalam darah yang rendah.

Tanda dan gejala lambakan yang lewat boleh termasuk:

Berkeringat.

Kelaparan.

Keletihan.

Pening kepala.

Keletihan.

Kadar denyutan jantung laju.

Sesetengah orang mempunyai kedua-dua gejala awal dan lewat. Sesetengah orang mengalami Sindrom Lambak bertahun-tahun selepas pembedahan.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda jika terdapat yang berikut:

Anda mengalami tanda-tanda dan gejala yang mungkin disebabkan oleh
Sindrom

Lambak
, walaupun anda tidak menjalani pembedahan.

Gejala anda tidak dikawal oleh perubahan diet.

Anda kehilangan banyak berat badan akibat
Sindrom

Lambak
 . Doktor anda boleh merujuk anda kepada pakar diet berdaftar untuk membantu anda membuat perancangan makan.

Punca

Apakah punca Sindrom Lambak?

Dalam Sindrom Lambak, makanan dan jus gastrik dari perut anda bergerak ke usus kecil anda dengan cara yang tidak terkawal, dan luar biasa cepatnya.  Hal ini paling sering dikaitkan dengan perubahan dalam perut anda yang berkaitan dengan pembedahan.

Sindrom Lambak boleh berlaku selepas pembedahan perut atau pembuangan esophagus (esophagectomy). Pembedahan pintasan gastrik untuk penurunan berat badan adalah punca yang paling biasa hari ini.

Faktor-faktor Risiko

Apakah yang meningkatkan risiko saya kepada Sindrom Lambak?

Terdapat banyak faktor risiko untuk
Sindrom

Lambak
 , seperti:

Gastrectomy, di mana sebahagian atau semua bahagian perut anda dikeluarkan.

Pembedahan pintasan gastrik (operasi Roux-en-Y), yang dilakukan untuk merawat obesiti yang melampau. Pembedahan ini membuat kantung perut yang lebih kecil daripada perut, bermakna anda tidak dapat lagi makan sebanyak yang pernah anda lakukan  sebelum pembedahan. Ia menghubungkan usus kecil ke kantung ini dalam bentuk gastrojejunostomi.

Esophagectomy, di mana semua atau sebahagian saluran di antara mulut dan perut dikeluarkan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Lambak didiagnosis?

Doktor anda boleh menggunakan beberapa kaedah berikut untuk menentukan sama ada anda mempunyai
Sindrom

Lambak
.

Sejarah dan penilaian perubatan. Doktor anda sering boleh mendiagnosis
Sindrom

Lambak
 dengan mengambil sejarah perubatan, terutamanya jika anda telah menjalani pembedahan perut, dan menilai tanda-tanda dan gejala anda.

Ujian gula dalam darah. Disebabkan gula dalam darah yang rendah kadang-kadang dikaitkan dengan
Sindrom

Lambak
, doktor anda boleh melakukan ujian (ujian toleransi glukosa oral) untuk mengukur paras gula dalam darah anda pada waktu puncak gejala anda untuk membantu mengesahkan diagnosis.

Ujian mengosongkan perut. Bahan radioaktif ditambahkan kepada makanan untuk mengukur seberapa cepat makanan bergerak melalui perut anda.

Bagaimana pesakit Sindrom Lambak dirawat?

Sindrom
Lambak
 awal mungkin akan sembuh dengan sendirinya dalam masa tiga bulan. Sementara itu, ada peluang yang baik bahawa perubahan diet akan mengurangkan gejala anda. Jika tidak, doktor anda boleh mengesyorkan ubat-ubatan atau pembedahan.

Ubat-ubatan

Bagi orang yang mempunyai tanda dan gejala yang teruk yang tidak diselesaikan dengan perubahan diet, doktor memberi octreotide (Sandostatin) dalam kes-kes yang jarang berlaku. Ubat anti-diarea ini, yang diambil melalui suntikan di bawah kulit anda (subcutaneously), boleh melambatkan pengosongan makanan ke dalam usus. Kesan sampingan yang mungkin termasuklah rasa mual, muntah dan sakit perut.

Bercakap dengan doktor anda tentang cara yang betul untuk mengawal selia ubat ini.

Pembedahan

Doktor menggunakan beberapa prosedur pembedahan untuk merawat kes sukar
Sindrom

Lambak
 yang tidak berkesan dengan pendekatan yang lebih konservatif. Kebanyakan operasi ini adalah teknik rekonstruktif, seperti membina semula pilorus, atau pembedahan pembalikan pintasan gastrik.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Lambak?

Gaya hidup dan pengubatan sampingan yang berikut mungkin membantu anda menghadapi

Sindrom

Lambak
 :

Makan dengan hidangan yang lebih kecil. Cuba makan lima atau enam hidangan kecil sehari berbanding tiga hidangan besar.

Elakkan minum air bersulam makanan. Minum air hanya di antara waktu makan. Elakkan minum selama setengah jam sebelum makan dan setengah jam selepas makan.

Tukar diet anda. Makan lebih banyak protein – daging, ayam, krim mentega kacang  dan ikan – dan karbohidrat kompleks – oat dan lain-lain makanan bijirin tinggi serat. Hadkan makanan tinggi gula, seperti gula-gula, gula meja, sirap, soda dan jus. Gula semulajadi dalam produk tenusu (laktosa) mungkin memburukkan gejala anda. Cuba makan dalam jumlah kecil pada mulanya, atau hapuskan gula jika anda fikir mereka menyebabkan masalah. Anda mungkin mahu berjumpa ahli diet berdaftar untuk nasihat lebih lanjut mengenai apa yang hendak dimakan.

Kunyah dengan baik. Mengunyah makanan dengan teliti sebelum anda menelan boleh membantu pencernaan.

Duduk tegak selepas makan. Jangan berbaring selama 30 hingga 60 minit selepas anda makan.

Meningkatkan pengambilan serat. Psyllium, guar gum dan pektin dalam makanan atau suplemen boleh melambatkan penyerapan karbohidrat dalam usus kecil.

Rujuk dengan doktor anda tentang meminum alkohol.

Ambil vitamin, besi dan kalsium yang mencukupi. Hal ini kadang-kadang boleh berkurang selepas pembedahan perut. Berbincang dengan doktor atau pakar pemakanan jika anda memerlukan makanan tambahan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.